qundao/data-zh-poetry huggingface dataset:
宋江三十六赞·呼保义宋江
作者：龚开
朝代：宋

不假称王，而呼保义。岂若狂卓，专犯忌讳。古人用智，义国安民。惜哉所予，酒色粗人。白玉麒麟，见之可爱。风尘大行，皮毛终坏。大刀关胜，岂云长孙。云长义勇，汝其后昆。地下阎罗，追魂摄魄。今其活矣，名喝太伯。将军下短，贵称侯王。汝岂非夫，腿尺八长。箭以羽行，破敌无颇。七札难穿，如游斜何。平康巷陌，岂知汝名。大行春色，有一丈青。尉迟壮士，以病自名。端能去病，国功可成。雪浪如山，汝能白跳。愿随忠魂，来驾怒潮。大行好汉，三十有六。无此火儿，其数不足。灌口少年，短命何益。曷不监之，清源庙食。有飞飞儿，出家尤好。与尔同袍，佛也被恼。汝优婆塞，五戒在身。酒色财气，更要杀人。尉迟彦章，去来一身。长鞭铁铸，汝岂其人。乖龙混江，射之即济。武皇雄争，自惜神臂。龙数肖九，汝有九文。盍从东皇，驾五色云。中心慕汉，夺马而归。汝能慕广，何忧数奇。霹雳有火，摧山破岳。天心无妄，汝孽自作。风有大小，不辨雌雄。山谷之中，遇尔亦凶。风有大小，黑恶则惧。一噫之微，香满太虚。飞而食肉，有此雄奇。生入玉关，岂伤令姿。不疾而速，故神无方。汝行何之，敢离大行。行军出师，其锋必先。汝勿锐进，天兵在前。东家之西，即西家东。汝虽特立，何有吾宫。圣人治世，四灵在郊。汝兽何名，走旷劳劳。关索之雄，超之亦贤。能持义勇，自命何全。昔樊将军，鸿门直撞。斗酒肉肩，其言甚壮。左啮右噬，其毒可畏。逢阴德人，杖之亦毙。长髯郁然，美哉丰姿。忍使尺宅，而见愁眉。出没太行，茫无畔岸。虽没遮拦，难离火伴。石秀拚命，志在金宝。大似河鲀，腹果一饱。医师用蝎，其体贵全。反其常性，雷公汝嫌。毗沙天人，證紫金躯。顽铁铸汝，亦出洪炉。金不可辱，亦忌在秽。盍铸长殳，羽林是卫。鸷禽雄长，惟雕最狡。毋扑天飞，封狐在草。
瘦马图
作者：龚开
朝代：宋

一从云雾降天关，空尽先朝十二闲。
今日有谁怜瘦骨，夕阳沙岸影如山。
瘦马图
作者：龚开
朝代：宋

一从云雾降天关，空尽天朝十二闲。今日有谁怜瘦骨，夕阳沙岸影如山。
自题中山出游图
作者：龚开
朝代：宋

髯君家本住中山，驾言出游安所适？谓为小猎无鹰犬，以为意行有家室。阿妹韶容见靓妆，五色胭脂最宜黑。道逢驿舍须少憩，古屋无人供酒食。赤帻乌衫固可烹，美人清血终难得。不如归饮中山酿，一醉三年万缘息。却愁有物觑高明，八姨豪买他人宅。侍得君醒为埽除，马嵬金驮去无迹。
自题山水卷
作者：龚开
朝代：宋
体裁：七言绝句

谷口长松涧底藤，石桥山路晚登登。囊琴斗酒来何暮，空负寒斋昨夜镫。
陆右丞君实挽诗
作者：龚开
朝代：宋

立事宁将败事论，在边难与在朝分。从来大地为沧海，可得孤臣抱幼君。南北一家今又见，乾坤再造古曾闻。他年自有春秋笔，不比田横祭墓文。数关天地人何预，分在君臣礼可无。周粟如山夷叔馁，史书犹日臼婴诬。旧邦新命方开化，公法私情本不渝。忠义未须论彼此，后先崇长是昌图。
陆右丞君实挽诗·其一
作者：龚开
朝代：宋

立事宁将败事论，在边难与在朝分。从来大地为沧海，可得孤臣抱幼君。南北一家今又见，乾坤再造古曾闻。他年自有春秋笔，不比田横祭墓文。
陆右丞君实輓诗·其一
作者：龚开
朝代：宋

立事宁将败事论，在边难与在朝分。
从来大地为沧海，可得孤臣抱幼君。
南北一家今又见，干坤再造古曾闻。
他年自有春秋笔，不比田横祭墓文。
陆右丞君实輓诗·其二
作者：龚开
朝代：宋
体裁：七言律诗

数关天地人何预，分在君臣礼可无。周粟如山夷叔馁，史书犹日臼婴诬。旧邦新命方开化，公法私情本不渝。忠义未须论彼此，后先崇长是昌图。
题中山出游图
作者：龚开
朝代：宋

髯君家本住中山，驾言出游安所适。
谓为小猎无鹰犬，以为意行有家室。
阿妹韶容见靓妆，五色臙脂最宜黑。
道逢驿舍须少憩，古屋无人供酒食。
赤帻乌衫固可烹，美人清血终难得。
不如归饮中山酿，一醉三年万缘息。
却愁有物觑高明，八姨豪买他人宅。
待得君醒为扫除，马嵬金驮去无迹。
题昭陵什伐赤马图
作者：龚开
朝代：宋
体裁：七言绝句

赤骥驼僧去玉关，换他白马载经□。谁怜什伐飞龙子，赢得金创卧帝闲。
题自写苏黄像
作者：龚开
朝代：宋

海风吹发如短蓬，精魄弄成秃鬓翁。归来已觉阳羡邻里喜，不似雪堂概江空。六年岁月幪尊中。何况如今一螺墨，安能及公目如初生犊。细观此画尤崛奇，两颧巉岩无剩肉。百年光景春梦婆，人閒遂少天上多。一炷清香留永日，柰此堂堂不语何。譬如宝鼎沦洄水，万夫之力那能起。后来博古彼谁子，犹写雄深吞簠簋。不然岂徒有三足两耳□□，天地中閒泣神鬼。□□人之龙，文之虎，人言海内四学士，又云苏门之六子。洪崖肩高万丈馀，谈笑拍摩何轩渠。当为谁作前者王，当为谁作后者卢。诗到圣时不读书，高处岂独煮汤坐团蒲。岂非迢迢百世下，好事亦写苏黄图。又非中郎虎贲之有身，又非叔敖身后之□死。典刑摩诘劣少须，一丈精神三尺素，光芒射人数百步。布袍便是山谷褐，可能其中有菜肚。
题自写苏黄像
作者：龚开
朝代：宋

海风吹髮如短蓬，精魄弄成秃鬓翁。
归来已觉阳羡邻里喜，不似雪堂概江空。
六年岁月幪尊中。
何况如今一螺墨，安能及公目如初生犊。
细观此画尤崛奇，两颧巉岩无剩肉。
百年光景春梦婆，人閒遂少天上多。
一炷清香留永日，柰此堂堂不语何。
譬如宝鼎沦洄水，万夫之力那能起。
后来博古彼谁子，犹写雄深吞簠簋。
不然岂徒有三足两耳□□，天地中閒泣神鬼。
□□人之龙，文之虎，人言海内四学士，又云苏门之六子。
洪崖肩高万丈余，谈笑拍摩何轩渠。
当为谁作前者王，当为谁作后者卢。
诗到圣时不读书，高处岂独煮汤坐团蒲。
岂非迢迢百世下，好事亦写苏黄图。
又非中郎虎贲之有身，又非叔敖身后之□死。
典刑摩诘劣少须，一丈精神三尺素，光芒射人数百步。
布袍便是山谷褐，可能其中有菜肚。
题赵鸥波高士图
作者：龚开
朝代：宋
体裁：七言绝句

雪气侵人卧欲僵，苦劳明府到藜床。主宾问答皆情语，何用閒名入荐章。
高马小儿图
作者：龚开
朝代：宋

华骢料肥九分臕，童子身长五尺饶。
青丝鞚短金勒紧，春风去去人马骁。
莫作寻常厮养看，沙陀义儿皆好汉。
此儿此马俱可怜，马方三齿儿未冠。
天真烂漫好容仪，楚楚衣装无不宜。
岂比五陵年少辈，胭脂坡下斗轻肥。
四海风尘虽已息，人才自少当爱惜。
如此小儿如此马，它日应须万人敌。
老夫出无馿可骑，乃有此马骑此儿。
呼儿回头为小驻，停鞭听我新吟诗。
儿不回头马行疾，老夫对之空啧啧。
高马小儿图
作者：龚开
朝代：宋

华骢料肥九分臕，童子身长五尺饶。青丝鞚短金勒紧，春风去去人马骁。莫作寻常厮养看，沙陀义儿皆好汉。此儿此马俱可怜，马方三齿儿未冠。天真烂漫好容仪，楚楚衣装无不宜。岂比五陵年少辈，胭脂坡下斗轻肥。四海风尘虽已息，人才自少当爱惜。如此小儿如此马，它日应须万人敌。老夫出无驴可骑，乃有此马骑此儿。呼儿回头为小驻，停鞭听我新吟诗。儿不回头马行疾，老夫对之空啧啧。
黑马图
作者：龚开
朝代：宋
体裁：七言绝句

八尺龙媒出墨池，昆崙月窟等闲驰。幽州侠客夜骑去，行过阴山鬼不知。
题韩干马
作者：龚復
朝代：宋

奚官小臣职奚为，马饥则秣渴饮之。
龙媒八尺千里姿，雪花被身云陆离。
洼之异种来天池，乘舆重惜閒驱驰。
河清海晏无盘嬉，壮士老死不得骑。
御柳春深白日迟，寒甃净汲冰花漪。
目光注电吻沫脂，振迅欲掣青络丝。
奚官小臣谨厥司，犹恐若后呵谴施。
不必前身作马通马语，人心物性在善推。
呜呼奚官小臣身贱卑，马不如人愚亦知。
奈何为人牧，重爵厚禄不恤民渴饥。
{夋刂}刮膏血剔肉肌，坐令沟壑转老羸。
今之龚黄卓鲁谁，云林藂社时所师，为出马图陈诗为。
和苏唐卿
作者：龚敦
朝代：宋
体裁：七言律诗

滁守南迁记醉狂，篆刊移近舞雩乡。当年寓兴临山水，今日希风构栋梁。吏部丧文辞避席，阳冰阁笔让循墙。东沂从此遗声迹，迥掩桐庐翰墨光。
山中纪咏
作者：龚文焕
朝代：宋

胜地栖迟惯，青山耐久看。云烟五洞古，泉石九峰寒。已化岩前虎，犹藏箬下丹。黄花生意别，秋老不凋残。白日幽情惬，閒门到者稀。嗜茶和月煮，采药带云归。春树馀花落，天坛独鹤飞。年华自来往，慵换薜萝衣。
山中纪咏·其一
作者：龚文焕
朝代：宋
体裁：五言律诗

胜地栖迟惯，青山耐久看。云烟五洞古，泉石九峰寒。已化岩前虎，犹藏箬下丹。黄花生意别，秋老不凋残。
山中纪咏·其二
作者：龚文焕
朝代：宋

白日幽情惬，閒门到者稀。
嗜茶和月煮，采药带云归。
春树余花落，天坛独鹤飞。
年华自来往，慵换薜萝衣。
山中纪咏·其二
作者：龚文焕
朝代：宋

白日幽情惬，閒门到者稀。嗜茶和月煮，采药带云归。春树馀花落，天坛独鹤飞。年华自来往，慵换薜萝衣。
柳梢青·二十年前
作者：龚日升
朝代：宋

二十年前。
君家桃李，种满螺川。
凛凛英风，真如小范，不数梅仙。
熏风吹送朝天。
指何物、装添去船。
千首新诗，一轮明月，两字清廉。
柳梢青·范系尉美任
作者：龚日升
朝代：宋
体裁：词

二十年前。君家桃李，种满螺川。凛凛英风，真如小范，不数梅仙。薰风吹送朝天。指何物、装添去船。千首新诗，一轮明月，两字清廉。
次林千之赠水帘洞黄秀才韵
作者：龚日章
朝代：宋

攀萝访山扉，极目穷海表。
峯疑庐山高，岩若盘谷杳。
药臼历穷凹，石楼迫天小。
水帘云顶飞，丹叶天涯渺。
古峒匝蝴蝶，闲庭喧百鸟。
诵声杂石溜，炊烟出林杪。
藜烛虽未辉，翠屏自环绕。
内乐屏纷华，天机蔑胶扰。
虀盐比膏粱，所得孰多少。
会须携竹炉，一鸣听鷄晓。
次林千之赠水帘洞黄秀才韵
作者：龚日章
朝代：宋

攀萝访山扉，极目穷海表。峰疑庐山高，岩若盘谷杳。药臼历穷凹，石楼迫天小。水帘云顶飞，丹叶天涯渺。古峒匝蝴蝶，闲庭喧百鸟。诵声杂石溜，炊烟出林杪。藜烛虽未辉，翠屏自环绕。内乐屏纷华，天机蔑胶扰。齑盐比膏粱，所得孰多少。会须携竹炉，一鸣听鸡晓。
次林千之赠水帘洞黄秀才韵
作者：龚日章
朝代：宋

攀萝访山扉，极目穷海表。
峰疑庐山高，岩若盘谷杳。
药臼历穷凹，石楼迫天小。
水帘云顶飞，丹叶天涯渺。
古峒匝蝴蝶，闲庭喧百鸟。
诵声杂石溜，炊烟出林杪。
藜烛虽未辉，翠屏自环绕。
内乐屏纷华，天机蔑膠扰。
虀监比膏梁，所得孰多少。
会须携竹炉，一鸣听鸡晓。
期颐堂
作者：龚明之
朝代：宋

投老归来万事休，北窗一枕足清幽。虽然不得行胸臆，幸喜身无千岁忧。少年已自乐杯觞，种秫安排老醉乡。试问几回供酒事，真成三万六千场。百事如今与世违，十花一木谩儿嬉。莫欺兀兀痴顽老，曾睹升平元祐时。不服丹砂不茹芝，老来四体未全衰。有人问我期颐法，一味胸中爱坦夷。
期颐堂·其一
作者：龚明之
朝代：宋
体裁：七言绝句

投老归来万事休，北窗一枕足清幽。虽然不得行胸臆，幸喜身无千岁忧。
期颐堂·其三
作者：龚明之
朝代：宋

百事如今与世违，十花一木谩儿嬉。莫欺兀兀痴顽老，曾睹升平元祐时。
期颐堂·其三
作者：龚明之
朝代：宋

百事如今与世违，十花一木谩儿嬉。
莫欺兀兀痴顽老，曾睹昇平元佑时。
期颐堂·其二
作者：龚明之
朝代：宋
体裁：七言绝句

少年已自乐杯觞，种秫安排老醉乡。试问几回供酒事，真成三万六千场。
期颐堂·其四
作者：龚明之
朝代：宋
体裁：七言绝句

不服丹砂不茹芝，老来四体未全衰。有人问我期颐法，一味胸中爱坦夷。
芝华亭
作者：龚明之
朝代：宋

谁道休祥系上穹，民心元自与天通。政平讼理为真瑞，何必金芝产梵宫。
芝华亭
作者：龚明之
朝代：宋

谁道休祥繫上穹，民心元自与天通。
政平讼理为真瑞，何必金芝产梵宫。
题桃花源
作者：龚桂馨
朝代：宋

碧树花开醉晚春，灵槎几度汎天津。可怜太守仙缘薄，不是衣冠不属秦。
题桃花源
作者：龚桂馨
朝代：宋

碧树花开醉晚春，灵槎几度泛天津。
可怜太守仙缘薄，不是衣冠不属秦。
剑池桥梁久就倾圮方丈沾公刊石伐木以递汲且并陈楼悉改旧观
作者：龚潗
朝代：宋

涓涓剑池泉，削崖出石乳。流传岁千百，评列品三五。舆梁见何时，楼与姓俱古。坐令丘壑观，凛作岩墙惧。沾公大勇猛，咄嗟见未睹。攲倾变略彴，岞崿移朽腐。连筒称深汲，惠泽遍下土。幽寻稳登眺，清意逼肺腑。何须铁作限，只尔天可补。传闻桥下云，已作前山雨。
剑池桥梁久就倾圮方丈霑公刊石伐木以递汲且併陈楼悉改旧观
作者：龚潗
朝代：宋

涓涓剑池泉，削崖出石乳。
流传岁千百，评列品三五。
舆梁见何时，楼与姓俱古。
坐令丘壑观，凛作岩墙惧。
霑公大勇猛，咄嗟见未覩。
欹倾变略彴，岞崿移朽腐。
连筒称深汲，惠泽徧下土。
幽寻稳登眺，清意逼肺腑。
何须铁作限，只尔天可补。
传闻桥下云，已作前山雨。
剑池桥梁久就倾圮方太沾公刊石伐木以递汲且
作者：龚潗
朝代：宋

涓涓剑池泉，削崖出石乳。
流传岁千百，评列品三五。
舆梁见河时，楼与姓俱古。
坐令丘壑观，凛作岩墙惧。
沾公大勇猛，咄嗟见未覩。
欹倾变略彴，岞崿移朽腐。
连筒称深汲，惠泽遍下土。
幽寻稳登眺，清意逼肺腑。
何须铁作限，只尔天可补。
传闻桥下云，已作前山雨。
闲咏
作者：龚炳
朝代：宋

年踰八帙雪蒙头，时对亲朋话旧游。万事无心闲日月，一杯有味小公侯。痴儿粗尔逃讥议，家训从来戒刻掊。世道渐艰宜勇退，为吾及早理松楸。
闲咏
作者：龚炳
朝代：宋

年踰八袠雪蒙头，时对亲朋话旧游。
万事无心闲日月，一杯有味小公侯。
痴儿粗尔逃讥议，家训从来戒刻掊。
世道渐艰宜勇退，为吾及早理松楸。
句
作者：龚相
朝代：宋

夜半微雨湿，凌晨春草长。
学诗
作者：龚相
朝代：宋

学诗浑似学参禅，悟了方知岁是年。点铁成金犹是妄，高山流水自依然。学诗浑似学参禅，语可安排意莫传。会意即超声律界，不须鍊石补青天。学诗浑似学参禅，几许搜肠觅句联。欲识少陵奇绝处，初无言句与人传。
学诗·其一
作者：龚相
朝代：宋
体裁：七言绝句

学诗浑似学参禅，悟了方知岁是年。点铁成金犹是妄，高山流水自依然。
学诗·其三
作者：龚相
朝代：宋
体裁：七言绝句

学诗浑似学参禅，几许搜肠觅句联。欲识少陵奇绝处，初无言句与人传。
学诗·其二
作者：龚相
朝代：宋

学诗浑似学参禅，语可安排意莫传。
会意即超声律界，不须炼石补青天。
学诗·其二
作者：龚相
朝代：宋

学诗浑似学参禅，语可安排意莫传。会意即超声律界，不须鍊石补青天。
濡须坞
作者：龚相
朝代：宋
体裁：七言绝句

南北安危限两关，迅流一去几时还。凄凉千古干戈地，春水方生鸥自閒。
题壁绝句
作者：龚程
朝代：宋

月度疏棂起更慵，坐听澄照五更钟。却思潮上西兴急，风绕山前万个松。
题壁绝句
作者：龚程
朝代：宋

月度疏櫺起更慵，坐听澄照五更钟。
却思潮上西兴急，风遶山前万箇松。
画堂春·正月十六日夜宴幕属因赋
作者：龚端
朝代：宋
体裁：词

云残鳷鹊有无间，烧灯为破春寒。琉璃影里转春盘。十二阑干。翠袖满扶春冻□。玉梅斜倚香鬟。旋载歌曲教新番。且莫留残。
幽化院
作者：龚茂良
朝代：宋
体裁：七言律诗

昼寝招提最上头，饥禽亡赖故喧啾。岭云西去欲成暮，山雨北来浑似秋。婉娩如今真是梦，经从似旧绝堪愁。昔年陈迹鸡窗下，日落钟鸣山更幽。
幽化院
作者：龚茂良
朝代：宋

昼寝招提最上头，饥禽亡頼故喧啾。
岭云西去欲成暮，山雨北来浑似秋。
婉娩如今真是梦，经从似旧绝堪愁。
昔年陈迹鸡窗下，日落钟鸣山更幽。
木兰陂
作者：龚茂良
朝代：宋

木兰春涨与江能，日日江潮送晓风。此水还应接鄞水，为谁流下海门东。
木兰陂
作者：龚茂良
朝代：宋
体裁：七言绝句

木兰春涨与江通，日日江潮送晓风。此水还应接鄞水，为谁流下海门东。
灵源庵
作者：龚茂良
朝代：宋

迟回不忍去，复作抱衾留。断续云间雨，萧骚木末秋。劳生那有此，渐老欲相投。最爱千山暑，钟鸣处处幽。
灵源庵
作者：龚茂良
朝代：宋

迟回不忍去，复作抱衾留。断续云间雨，萧骚木末秋。劳生那有此，渐老欲相投。最爱千山暮，钟鸣处处幽。
灵源庵
作者：龚茂良
朝代：宋

迟回不忍去，復作抱衾留。
断续云间雨，萧骚木末秋。
劳生那有此，渐老欲相投。
最爱千山暮，钟鸣处处幽。
诗一首
作者：龚茂良
朝代：宋
体裁：七言绝句

千章古木转头空，去与人间作栋隆。未必真能庇寒士，不如留此贮清风。
题惠来驿
作者：龚茂良
朝代：宋

十里平畴际远山，上膏未动觉牛闲。行人多谢晴相送，只恐妨农雨大悭。
题惠来驿
作者：龚茂良
朝代：宋

十里平畴际远山，土膏未动觉牛闲。行人多谢晴相送，只恐妨农雨大悭。晴云当午争挥扇，晓雾生寒又着绵。此是岭南春气候，日中长有四时天。
题惠来驿·其一
作者：龚茂良
朝代：宋
体裁：七言绝句

十里平畴际远山，土膏未动觉牛闲。行人多谢晴相送，只恐妨农雨大悭。
题惠来驿·其二
作者：龚茂良
朝代：宋
体裁：七言绝句

晴云当午争挥扇，晓雾生寒又着绵。此是岭南春气候，日中长有四时天。
泰伯庙迎享送神辞三章·其三
作者：龚颐正
朝代：宋
体裁：古风

车兮载旃，舟兮扬帆，鼓咽咽兮君当还。君肯来兮尚盘桓，我心茕茕兮其无端，君不我留兮下土嚣烦。福我吴人兮无疾与患，千秋万岁兮歌至德以何言。
泰伯庙迎享送神辞三章·其二
作者：龚颐正
朝代：宋
体裁：古风

登歌兮堂上，屡舞兮堂下。君来享兮清酤，溪毛陆离兮筐筥。莼鲫芳鲜兮亦有肥羜，君不来兮使我心苦。
陈山龙君祠迎享送神曲·其一
作者：龚颐正
朝代：宋

海波渊沦兮海山巃嵷，其下潜通兮君之宫。时思其母兮来舂容，菖叶生兮杏蒂融。君之来兮雷隆隆，雨我田兮秋芃芃，我之怀兮无初终。
陈山龙君祠迎享送神曲·其一
作者：龚颐正
朝代：宋

海波渊沦兮海山巃嵷，其下潜通兮君之宫。
时思其母兮来舂容，菖叶生兮杏蔕融。
君之来兮雷隆隆，雨我田兮秋芃芃，我之怀兮无初终。
陈山龙君祠迎享送神曲·其二
作者：龚颐正
朝代：宋
体裁：古风

君祝驾兮芬阳斯陈，鼓钟广享兮列鼎重茵。君之宫兮屯云，蕙肴蒸兮芬芬。我黍我稌兮抑亦荐其萍芹，君明其衷兮无吐芳新。
次韵赠丁谓之
作者：龚颖
朝代：宋

胆怯何由戴铁冠，祗缘昭代奖孤寒。曲肱未遂违前志，直指无闻是旷官。三署每传朝客说，五溪闲凭郡楼看。祝君早得文场隽，况值天阶正舞干。
次韵赠丁谓之
作者：龚颖
朝代：宋

胆怯何由戴铁冠，祗缘昭代奬孤寒。
曲肱未遂违前志，直指无闻是旷官。
三署每传朝客说，五溪闲凭郡楼看。
祝君早得文场隽，况值天阶正舞干。
句
作者：龚鼎臣
朝代：宋

家经武夷住，事与会稽邻。
句
作者：龚鼎臣
朝代：宋

家经武夷住，事与会稽隣。
双调·沉醉东风
作者：一分儿
朝代：元
体裁：曲

红叶落火龙褪甲，青松枯怪蟒张牙。可咏题，堪描画，喜觥筹席上交杂。答剌苏频斟入礼厮麻，不醉呵休扶上马。
雙調·沉醉東風
作者：一分兒
朝代：元

紅葉落火龍褪甲，青松枯怪蟒張牙。可詠題，堪描畫，喜觥籌席上交雜。答剌蘇頻斟入禮廝麻，不醉呵休扶上馬。
句
作者：一初
朝代：元

春路晴犹滑，山亭晚更深。竹枯湘泪尽，花发楚魂香。并坐夜深皆不语，一灯分映两閒身。
寒食
作者：一初
朝代：元

月暗花明掩竹房，轻寒脉脉透衣裳。清明院落无灯火，独向回廊礼夜香。
晓过西湖
作者：一初
朝代：元

水光山色四无人，清晓谁看第一春？红日渐高弦管动，半湖烟雾是游尘。
赠天纪
作者：一初
朝代：元

翰苑虞夫子，名闻四海传。偶携天上月，来系寺前船。一见如曾识，三生定有缘。不嫌云卧冷，与我共留连。
送人
作者：一初
朝代：元

送子江头水亦悲，更能随我定何时？垂杨但为秋来瘦，不为秋来有别离。
题明秀亭
作者：丁仲伦
朝代：元
体裁：古风

漓江东过昭州城，城边虚敞明秀亭。昔人创意岂云偶，爱此水秀山光明。隔江荔浦云横岭，西山铜鼓烟迷顶。万劫金钟古殿荒，千寻玉井沈波冷。往年城市连江居，即今郊野无村墟。凄凉三县赋役少，寂寞孤城楼橹虚。我曾十年摄其守，防虞听事重营久。几番舟楫重经过，屈指年华数来九。髦倪见我重伤神，繁华一去如浮云。府公俱是豪俊客，谓当鼓舞新斯民。青云飘风惜时晚，白日留顾下邱坂。何人为我呼梅公，山头啼鸟山花红。一杯磊落浇心胸，写诗作向临江风。
万玉亭
作者：丁复
朝代：元

修竹万玉立，虚亭六月寒。灵风听不足，长日坐来残。叶色深宜□，鞭芽洁可盘。故令怜老客，转欲厌时官。
与李五峰先生
作者：丁复
朝代：元

雁荡山前结屋牢，先生攲枕听松涛。麒麟一出空祥瑞，凤鸟孤飞惜羽毛。汉代文章迁史盛，晋时人物谢安高。懒将白发供朝绂，纵有金鱼换酒醪。
与杜清碧先生四首
作者：丁复
朝代：元

武夷山水先生宅，山上松声落醉眠。不废乾坤有清气，至今岩壑出神仙。南阳诸葛吟《梁父》，西蜀扬雄草《太玄》。圣主如天明日月，九重虚席正求贤。先生九曲溪边住，锦里风光太逼真。当代如求董狐笔，名家政要杜陵人。玉堂金马频催诏，朱绂银鱼懒挂身。闻道少微星不夜，已知江上有垂纶。五云绛节下林丘，万里银槎上斗牛。圣代已兴周礼乐，大儒宜法鲁春秋。上林花雾冥冥湿，太液恩波浩浩流。清夜梦回高阁远，一蓑烟雨泛渔舟。圣君虚席礼贤初，太史濡毫应诏馀。沙草总肥金騕袅，宫花时落玉蟾蜍。晋朝人物推安石，汉代文章识仲舒。成业经纶有如此，人生须读五车书。
与杜清碧先生四首·其一
作者：丁复
朝代：元

武夷山水先生宅，山上松声落醉眠。不废乾坤有清气，至今岩壑出神仙。南阳诸葛吟《梁父》，西蜀扬雄草《太玄》。圣主如天明日月，九重虚席正求贤。
与杜清碧先生四首·其三
作者：丁复
朝代：元

五云绛节下林丘，万里银槎上斗牛。圣代已兴周礼乐，大儒宜法鲁春秋。上林花雾冥冥湿，太液恩波浩浩流。清夜梦回高阁远，一蓑烟雨泛渔舟。
与杜清碧先生四首·其二
作者：丁复
朝代：元

先生九曲溪边住，锦里风光太逼真。当代如求董狐笔，名家政要杜陵人。玉堂金马频催诏，朱绂银鱼懒挂身。闻道少微星不夜，已知江上有垂纶。
与杜清碧先生四首·其四
作者：丁复
朝代：元

圣君虚席礼贤初，太史濡毫应诏馀。沙草总肥金騕袅，宫花时落玉蟾蜍。晋朝人物推安石，汉代文章识仲舒。成业经纶有如此，人生须读五车书。
与韩成之饮
作者：丁复
朝代：元

壮发飒衰素，故山郁嵯峨。乡书千里发，客泪一时多。
东海有蟠桃
作者：丁复
朝代：元

东海有蟠桃，结根何岁年？花开不关春，霜露不系天。仙种固灵异，未知树所缘。我欲往问之，代无绝世贤。适来王母至，遂奉武皇筵。骄主好自诞，后来信谓然。愚者谅多惑，智者当不传。
九月一日游昭亭
作者：丁复
朝代：元

山色江光带近郊，道旁杨柳舞寒条。半生九日黄花酒，多在西风白下桥。千里客游仍暮景，异乡人事又今朝。老来未遣登临懒，尽醉东家绿玉瓢。
云松隐者在梅山江上寄饶杜二君属意老人辄用元韵兼谢所寄苍耳酒
作者：丁复
朝代：元

老病无心捣鹿茸，寄将苍耳喜新浓。清尊便酌当牺象，大药俄惊会虎龙。野客好怀多感感，故人嘉意每重重。北来更愧诸侯礼，酳馈循循拟辟雍。
五日书怀
作者：丁复
朝代：元

五月五日客不乐，三十三年人未归。搔头白发千茎短，出树黄鹂一个飞。衰者秪应亲绿醑，故人不必问丹闱。也知开士情缘重，但道慈亲消息稀。
众羽送刘士干知事赴湖广省掾
作者：丁复
朝代：元

众羽之差，差彼翰而。鸱众趾之，离离我独。于夔夫乘，而往我徒。于追波涛，汹汹则匪。于江彼陆，康庄则舍。而杭我闻，瞆瞆我视。于盲尔牵，于驱爱絷。其驹尔行，徐徐于余。焉居我有，旨酒聊乐。
偶题
作者：丁复
朝代：元

一事不能方近古，六经何用更知新。唐虞时世君臣会，李杜文章宰相嗔。
傅可用庐墓
作者：丁复
朝代：元

黄□岭头曾置屋，白头江上不成家。明月东去携妻子，扫食松阴十亩花。
兰堂上人之金陵因寄宪府张使君
作者：丁复
朝代：元

初平牧羊处，白石及秋登。挂锡月中到，禅房云上曾。使君持玉节，老客望金陵。想见双溪水，先霜早已冰。
再用韵呈云翼
作者：丁复
朝代：元

同生千载不逢时，自出一家频见诗。月殿斧寒金粟树，河宫机烂锦花枝。魏侯每过段干木，杜老固知元紫芝。欲引微词常缀缉，苦心抽尽不成丝。
冰须次杨士辉韵
作者：丁复
朝代：元

倚马寒过塞上城，气浮丰颊碎峥嵘。高枝带雪垂松翠，断缕含霜折藕茎。萧帝□边惟有白，参军幕下秪增清。郎官未似冯唐老，还就君王觅爱卿。
凤瑞送杨筦勾赴西台御史
作者：丁复
朝代：元

凤瑞下平世，岂必一树栖。朝鸣江梧东，夕语陇竹西。伶伦奉轩后，截管相与齐。和音谐钧天，众声次昂低。黄钟肇大律，四序乃不迷。天地一以准，造物窥先倪。丹山久寂寥，楚狂歌德衰。宁知仲尼后，百世闻喈喈。□□千仞姿，翙翙五采仪。群羽相从之，效职各参差。□□因农劝，钩辀缘客悲。风俗或有间，道路相是非。□君关西胄，清白振前遗。官居扫一室，蔬茹备晨炊。□□交蓬堵，扪虱亲布衣。布衣无所言，清时愿有为。新春刷骢马，况今当远违。挥策长江澨，振辔清渭湄。载歌周雅篇，复咏召南诗。
原存为叶博士作
作者：丁复
朝代：元

道一而二，阖辟周还。孰职为之，有极兹先。继善成性，吾斯以立。作息出入，若主有室。洞灵湛虚，吾斯其居。物备用周，靡完弗初。或窒于牖，或狂弗守。物物之糅，斯旷斯有。若隙之多，其明晰晰。由扩而充，无远弗暨。如镜之尘，不遂于拭。如泉之蒙，不疏以力。杲杲出日，曀曀其阴。何有何亡，于剧用淫。交万吾前，穷日有积。廓然太清，上下森植。勿欺以慊，曰诚其意。心身家国，正修齐治。曷维其功，吾欺有存。戒慎恐惧，于弗睹闻。何几之术，载省于独。屋漏弗愧，矧炤于伏。恒焉存存，曷出匪门。性焉反焉，孰为先民。
同县尹张志道徵士黄观复阴秀才燕集六县校官叶仲庸池上分韵已而互相为和 其一 分得碧字
作者：丁复
朝代：元

江水秋未清，林晖午能碧。相忘散乱坐，幸老谈笑剧。以君久寒毡，且尔暂暖席。同心勿辞饮，况有陶彭泽。
同县尹张志道徵士黄观复阴秀才燕集六县校官叶仲庸池上分韵已而互相为和 其三 次韵下字
作者：丁复
朝代：元

王日不注官，从天得长假。年衰岂能高，老坐不许下。新秋席为展，欲夕尊未罢。谁挥鲁阳戈，请驻羲和驾。
同县尹张志道徵士黄观复阴秀才燕集六县校官叶仲庸池上分韵已而互相为和 其二 次韵殿字
作者：丁复
朝代：元

堂堂琼林客，籍籍金銮殿。一官岩州最，再调淮县见。人生逐日老，世事浮云变。亦有古宫台，凄凉入荒甸。
同县尹张志道徵士黄观复阴秀才燕集六县校官叶仲庸池上分韵已而互相为和 其五 次韵阴字
作者：丁复
朝代：元

喜把手中酒，醉扪头上簪。题诗共五客，击节得诸阴。绮席紫霞散，银瓶黄玉斟。相看十年面，应见故交心。
同县尹张志道徵士黄观复阴秀才燕集六县校官叶仲庸池上分韵已而互相为和 其四 次韵秋字
作者：丁复
朝代：元

白简剡霜雪，黄郎富春秋。奇才不世用，高韵失时流。卞璞一就琢，荆台安得留。应怀鸥鹭侣，犹忆凤凰楼。
同县尹张志道徵士黄观复阴秀才燕集六县校官叶仲庸池上分韵已而互相为和·分得碧字
作者：丁复
朝代：元

江水秋未清，林晖午能碧。相忘散乱坐，幸老谈笑剧。以君久寒毡，且尔暂暖席。同心勿辞饮，况有陶彭泽。堂堂琼林客，籍籍金銮殿。一官岩州最，再调淮县见。人生逐日老，世事浮云变。亦有古宫台，凄凉入荒甸。王日不注官，从天得长假。年衰岂能高，老坐不许下。新秋席为展，欲夕尊未罢。谁挥鲁阳戈，请驻羲和驾。白简剡霜雪，黄郎富春秋。奇才不世用，高韵失时流。卞璞一就琢，荆台安得留。应怀鸥鹭侣，犹忆凤凰楼。喜把手中酒，醉扪头上簪。题诗共五客，击节得诸阴。绮席紫霞散，银瓶黄玉斟。相看十年面，应见故交心。
同永嘉李季和望钟山联句
作者：丁复
朝代：元

钟山日在望，匏系未成往。我本忘世人，谁能久尘鞅。穷猿苟择木，冥鸿不离网。纳蕞升斗縻，乃此尺寻枉。川江互迢递，天地一莽㝗。霸气遂终陈，山名犹姓蒋。策羸结幽跻，拔茹倾胜赏。蜷林万虬伏，狞石群兽仰。雨晴虹蜺裂，云热鹳鹤响。灵骨瘗浮屠，癯趺踞方丈。陟阁鹰巢危，窥户蜂房敞。禅林旧称一，梵刹新阐两。苾刍化城喻，獬廌严驾上。一人？小月，七佛筑峻壤。狻猊睥玉除，科斗罥银榜。庸超谢膻荤，媚祷怀肸蚃。俗子空卑栖，至人廓遐想。相期访龙盘，何如游雁宕。窗明诵《楞严》，林昏过魍魉。终然千仞颠，极彼九州广。圆龛坐觅心，方具跪合掌。揽秀目颙颙，讨幽心养养。沈绵阻客游，爽垲令人奖。境虚云压阑，江远浪浮桨。挥清宜麈尾，翳静便鹤氅。域分三国鼎，淮凑百川辋。喜弹青绮冠，倦曳绿玉杖。朝晴竟崎嵚，夜梦犹髴髣。祝酒遣诗魔，搜句搔技痒。深推众壑宗，雄据诸峰长。碧眼览益远，白髯联苦强。地籁息箕簸，天孙遗女纺。金声调危铎，石华绣卑磉。骑驴约兹后，惊猿记畴曩。资罄恐支离，腹果归莽苍。间休幻安席，敏夺云门棒。竹露晓衾湿，松飙秋发爽。玉树异风标，珠林列星朗。蹑屐去后齿，早炊囊宿滰。吊古重追寻，披荒增慨慷。
同永嘉李季和望钟山联句
作者：丁复
朝代：元
体裁：古风

钟山日在望，匏系未成往。我本忘世人，谁能久尘鞅。穷猿苟择木，冥鸿不离网。纳蕞升斗縻，乃此尺寻枉。川江互迢递，天地一莽㝗。霸气遂终陈，山名犹姓蒋。策羸结幽跻，拔茹倾胜赏。蜷林万虬伏，狞石群兽仰。雨晴虹蜺裂，云热鹳鹤响。灵骨瘗浮屠，癯趺踞方丈。陟阁鹰巢危，窥户蜂房敞。禅林旧称一，梵刹新阐两。苾刍化城喻，獬廌严驾上。一人�小月，七佛筑峻壤。狻猊睥玉除，科斗罥银榜。庸超谢膻荤，媚祷怀肸蚃。俗子空卑栖，至人廓遐想。相期访龙盘，何如游雁宕。窗明诵《楞严》，林昏过魍魉。终然千仞颠，极彼九州广。圆龛坐觅心，方具跪合掌。揽秀目颙颙，讨幽心养养。沈绵阻客游，爽垲令人奖。境虚云压阑，江远浪浮桨。挥清宜麈尾，翳静便鹤氅。域分三国鼎，淮凑百川辋。喜弹青绮冠，倦曳绿玉杖。朝晴竟崎嵚，夜梦犹髴髣。祝酒遣诗魔，搜句搔技痒。深推众壑宗，雄据诸峰长。碧眼览益远，白髯联苦强。地籁息箕簸，天孙遗女纺。金声调危铎，石华绣卑磉。骑驴约兹后，惊猿记畴曩。资罄恐支离，腹果归莽苍。间休幻安席，敏夺云门棒。竹露晓衾湿，松飙秋发爽。玉树异风标，珠林列星朗。蹑屐去后齿，早炊囊宿滰。吊古重追寻，披荒增慨慷。
和山行兼次韵
作者：丁复
朝代：元

山鹊翅翻红两两，野花香并翠双双。倦行有客春伤酒，笑索无题昼倚窗。
因刘思绩过江寄□诚之
作者：丁复
朝代：元

泽国无官寄老□，淮方有客借寒驴。早知到死难干禄，何用平生苦读书。
夏日过龙翔寺养蒙室空问琦元朴书记因读郑明德诗就韵奉赠
作者：丁复
朝代：元

新竹满墙雨，西邻留老翁。上人虎丘虎，作客龙河龙。及室每爱玉树好，住屋少隔银杏东。日不得见夜作梦，时一过之但恐空。百年共秋草，两间同转蓬。昨日之日我发亦已白，明日之日子颜宁复红？众皆上，我固下，宋石胡卢谁售价？花缘树茂煖为冬，叶为松高寒入夏。南风西来即是秋，高歌且尔锵鸣球。一蜗举世两斗国，六鳌何处三山洲？须君界发白毫相，放我江湖之客舟。我年五十九知命，我自信之谁与證？君今语我我即闻，我且语君君乃听。僦屋得园一亩耕，煮菜作羹全无成。何如宁戚扣牛角，长歌夜夜迨天明。
天寿节龙翔寺习仪次韵铦上人
作者：丁复
朝代：元

彤扉笳鼓群公集，乌府冠裳百辟仪。金甲绕缠龙拥座，綵章掀舞凤交旗。九天空阔苍云杳，四海升平白日迟。皓首南邦无变化，何由一息向天池。
奉柬浙东索士嵓佥宪二首
作者：丁复
朝代：元

天上星辰落世间，少微婺女故相关。覆盆光照家家屋，持节春行处处山。部属颇闻时有旱，父兄亦道食无艰。大夫自是乌能好，客老徒怜鹤未还。少微婺女接高冥，长立寒宵望使星。支郡问民秋弭节，泮宫延士晓谈经。云深仙石群群白，天外神山个个青。不独豺狼走荒绝，亦闻蛟蜃落沧溟。
奉柬浙东索士嵓佥宪二首·其一
作者：丁复
朝代：元

天上星辰落世间，少微婺女故相关。覆盆光照家家屋，持节春行处处山。部属颇闻时有旱，父兄亦道食无艰。大夫自是乌能好，客老徒怜鹤未还。
奉柬浙东索士嵓佥宪二首·其二
作者：丁复
朝代：元

少微婺女接高冥，长立寒宵望使星。支郡问民秋弭节，泮宫延士晓谈经。云深仙石群群白，天外神山个个青。不独豺狼走荒绝，亦闻蛟蜃落沧溟。
奉酬李谨之见怀韵时予客三茅
作者：丁复
朝代：元

读书不逢万乘君，垂老愿依千鹤群。涧底客身和月去，云中仙乐有时闻。珠悬露树明堪摘，玉长霜田□不耘。道士若知人世事，笑凭殿槛说朱云。
姑苏台
作者：丁复
朝代：元

白日初高瓦欲黑，姑苏台前春拍塞。百花绿洲水曲尺，小浪群吹度游鲫。晴烟涨暖野荒荒，个个西山澹疏碧。海气东来扬短篷，吴儿岸坐长歌发。逸兴遥将白波去，送目飞鸿倦低翮。扁舟甚有五湖思，风雨漂摇从所泊。幸逢大国全盛日，地极苍生无裂坼。向来时运数更变，河山南北烽火隔。人攀岩穴恐不险，乐土不居何暇择。只今城雉多垦凿，麋鹿所游尽桑麦。自笑生来但为客，五十有家无土著。有酒不作怀抱恶，明日日出已非昨。
宜达楼
作者：丁复
朝代：元

天光彻夜看龙出，海气作秋如雨来。水槛寻常群客在，洞庭七十二峰开。凭将日月回双毂，揽取乾坤注一杯。况是神仙好居此，珊珊飞佩下蓬莱。
宝林丈室所藏子昂饮马图
作者：丁复
朝代：元

奚官小臣职奚为，马饥则秣渴饮之。龙媒八尺千里姿，雪花披身云陆离。往往异种来天池，乘舆重惜闲驱驰。河清海晏无盘嬉，壮志老死不得骑。御柳春深白日迟，寒甃净汲水花漪。目光注电吻沫脂，振迅欲掣青络丝。奚官小臣谨厥司，犹恐若后诃谴施。不必前身作马通马语，人心物性在善推。呜呼奚官小臣身贱卑，马不如人愚亦知。奈何为人牧重爵，厚禄不恤民渴饥。剜刮膏血刻肉肥，坐令沟壑转老羸，今之龚黄卓鲁谁。云棷丛社时所师，为出马图陈马诗。
宝鸭曲
作者：丁复
朝代：元

铜池织风翠波跃，睡足暖烟饥不唼。重帘未厌云水姿，华屋清深寄閒绝。生咮剥花红锦翅，枯咽半湿蔷薇水。宝灯夜悬琉璃光，恍若澹在沧浪里。方筵慢舞得娇饶，指痕腻染罗纹细。就中恐有绝缨人，误识韩郎衣上气。古闻舄化之言岂虚语，愿学飞仙作双去。
宴郭氏池亭以杜诗荷净纳凉时分韵得净纳二字
作者：丁复
朝代：元

空光皓虚明，水色绿以净。短柳烟未深，弱荷风不定。华觞劝行数，绮席肴俎盛。故人礼意殊，衰暮怀感并。临虚结亭构，旷景争献纳。□禽故时□，上下相命荅。
寄刘安道
作者：丁复
朝代：元

遁世托巢处，故乡多白云。自期终不出，相忆竟难分。翠壑秋情远，青精晓馔芬。何当谢兹去，长是坐君□。
寄谢子木
作者：丁复
朝代：元

秦赘谁徵梦午年，汉官仓氏岂淹贤。荒凉秋浦时时酒，仿佛番江夜夜船。湖海客身皆暮齿，家山儿蕨等春拳。何时与和归来赋，白石黄沙未有田。
寄题张伯寿煮石窝
作者：丁复
朝代：元

隐君不爱卞氏璞，过客或酬雍伯浆。色比天王黄竹赋，食同仙子赤松方。昼声雨杂秋涛急，夕气烟凝晓露凉。此日郡斋清味冷，野居长是忆韦郎。
寄题道吾山闻禅师竹院
作者：丁复
朝代：元

道吾竹院芙蓉下，老子藤床翡翠深。过雨雷霆龙拥闼，满天风露鹤当林。此君静对了不厌，诸老清谈亦许寻。他山祭酒闻还出，何人载歌金玉音。
寄题金鹅泉石轩
作者：丁复
朝代：元

金鹅泉石有深趣，黄鹤仙人曾独来。厓雨溜云青玉泻，海天澄日碧莲开。山翁宴坐秋帘静，野客倦游溪棹回。幽径依然生药草，他年从此入天台。
寄题馀干西云楼
作者：丁复
朝代：元

古洲琵琶江水濆，藏山阑槛贮西云。归霞偶作锦绣色，落日或成鸾鹄文。宿鹤夜飞天错莫，秋龙凉挂晓絪缊。道人心境空无际，谩道半间相与分。
寄黄宗师
作者：丁复
朝代：元

飙轮峰头鹤下空，华阳洞口百花红。长林药草无人识，上界蓬莱有路通。烂醉前年春作客，频怜今日老成翁。丹砂不遣来城市，故著题诗寄葛洪。
对酒次韵
作者：丁复
朝代：元

诸公句如绮，独我鬓如丝。平生云霄志，等閒霜雪髭。迟日且云暮，馀舂能几时。还听凤凰语，莫忆鹧鸪辞。
寿龙翔长老欣笑隐
作者：丁复
朝代：元

玄雨高秋集九龙，东天震旦主诸峰。青蜺座踞黄金筑，紫凤书衔白玉封。赐到屡鸣官寺鼓，召归兼听御楼钟。雄文独步专三氏，大法全提正五宗。筵拥方来无数众，仓分邻住有馀舂。诗留杜甫频茶椀，社许陶潜更酒钟。凉夜热眠贪梦蝶，清朝苦思困吟蛩。昙华世界惭吾晚，桂子天香喜气浓。住世几何论小劫，陈诗再拜谢疏慵。随班作客应长席，归醉从儿且小筇。
寿龙翔长老訢笑隐
作者：丁复
朝代：元
体裁：七言排律

玄雨高秋集九龙，东天震旦主诸峰。青蜺座踞黄金筑，紫凤书衔白玉封。赐到屡鸣官寺鼓，召归兼听御楼钟。雄文独步专三氏，大法全提正五宗。筵拥方来无数众，仓分邻住有馀舂。诗留杜甫频茶碗，社许陶潜更酒钟。凉夜热眠贪梦蝶，清朝苦思困吟蛩。昙华世界惭吾晚，桂子天香喜气浓。住世几何论小劫，陈诗再拜谢疏慵。随班作客应长席，归醉从儿且小筇。
小集江东精舍□园遂剧饮至醉明日次韵呈晋仲教授子□蕃远二学正
作者：丁复
朝代：元

良会靡云屡，芳辰歘如流。馀英谢丹敷，新柯扬绿柔。吾侪阻飞骞，此复同淹留。书期命求羊，更序迨融收。罗墉閟堂邃，绣鐍启园幽。矩甃循方折，壶构憩□□。阴曀荡遐薄，皓景舒明修。酌秩乱前次，谈绪绎中□。瓶虚缀断献，爵遍反初酬。坛雉感时伏，城乌瞻暝投。今欢不可永，后集重为谋。天地苟有尽，乐尔竟何愁。
常熟道中
作者：丁复
朝代：元

阿郎问人常熟路，北风打船寒日昏。水树含霜一个个，野妇抱子自村村。湖水如银月欲低，纳粮船发五更鸡。当河小妇怨相□，□璧乳儿寒自啼。
常熟道中·其一
作者：丁复
朝代：元

阿郎问人常熟路，北风打船寒日昏。水树含霜一个个，野妇抱子自村村。
常熟道中·其二
作者：丁复
朝代：元

湖水如银月欲低，纳粮船发五更鸡。当河小妇怨相□，□璧乳儿寒自啼。
快翁上人还吴中将历游粤瓯闽南
作者：丁复
朝代：元

秋江夕雨霁，微凉生绤衣。云灭青宇空，北鸿众已飞。鸿飞向南去，而我独不归。我归复何所，长蛟卧寒浦。将扰东海龙，且骑南山虎。南山虎白额，具区涛可蓦。题诗悼夫差，具礼谒太伯。麋鹿犹故台，草青霜未白。亦知旧乡好，奈何怀□适。佛国烟霞深，钱塘早晚到。灵鹫天竺来，虚壤阁飞峤。藤树各无根，窈入苍厓窍。白猿宅幽深，秪许胡僧叫。冯君唁许由，楮策北峰头。月中下桂子，脚底天香浮。忽然望凌霄，馀杭第几桥。休寻大涤洞，九锁舞翠蛟。神仙固荒芴，妇女太娇娆。松岭行得得，抵掌俱胝石。天霄佛殿高，雾雨僧廊黑。昙芳蒋山去，法住甚愿力。长堂粥饭烂，大杓唤人吃。含晖五凤前，绵云尤可惜。却到天目峰，有径近能通。著市据师子，开山自妙公。本也亦奇士，说法如建水。长恨不见渠，白发客如此。衣具㙮拜骨，崖栖翔老鹘。向来经行处，菅草复已没。灊山千顷潭，古刹临崎嵌。长鱼一丈五，吐气湿成岚。东蹋青浪堆，江流万折回。须兴大禹问，无为句践哀。西施浣纱处，行行过日铸。茶生如谷芽，细摘为之住。山庵老布衲，解道吃茶去。樗蒲与黄沙，溪山转复嘉。天开四明洞，颇多莲社家。大士翁为姓，斋馈尽礼敬。释包天姥云，结履采药径。苍颠即仰上，滕？筑颔项。朝彩发春好，春香擢浩荡。径二三五宿，直万八千丈。刘阮桃如瓜，溪饭熟胡麻。石桥罗汉果，晨供退灵蛇。金地况不遥，定光摇手招。最上是华顶，夜半见海潮。海潮何由见，日浴金幢见。日中鸡一鸣，天下听鸡声。人间何万众，昏梦一齐惊。屠贩杂舆马，同是起交征。山高夏重褐，山半蛭缀蠛。不如山下人，徵繇啼饿杀。迤？下赤城，仓茫丹凤鸣。昔年骑虎人，饶舌说两生。至今闾丘守，合掌跽岩扃。鸣岩声在足，寒岩石为屋。古县古□丹，石钟巢宿蝠。神僧踞蛇口，野媪脱鱼腹。水落空石滩，□□犹在陆。桃花入百步，且过仙人渡。张公一匊水，黥去面如故。天台仙佛窟，乡梦何超忽。白玉未归人，黄金果何物。呕血赋长诗，搔头惜断丝。还知雁荡去，重有龙河期。东瓯地接连，南闽道逶蛇。古师雪峰老，请客木丸儿。万里倘可遣，题书慰相思。
快翁上人还吴中将历游粤瓯闽南
作者：丁复
朝代：元
体裁：古风

秋江夕雨霁，微凉生绤衣。云灭青宇空，北鸿众已飞。鸿飞向南去，而我独不归。我归复何所，长蛟卧寒浦。将扰东海龙，且骑南山虎。南山虎白额，具区涛可蓦。题诗悼夫差，具礼谒太伯。麋鹿犹故台，草青霜未白。亦知旧乡好，奈何怀□适。佛国烟霞深，钱塘早晚到。灵鹫天竺来，虚壤阁飞峤。藤树各无根，窈入苍厓窍。白猿宅幽深，秪许胡僧叫。冯君唁许由，楮策北峰头。月中下桂子，脚底天香浮。忽然望凌霄，馀杭第几桥。休寻大涤洞，九锁舞翠蛟。神仙固荒芴，妇女太娇娆。松岭行得得，抵掌俱胝石。天霄佛殿高，雾雨僧廊黑。昙芳蒋山去，法住甚愿力。长堂粥饭烂，大杓唤人吃。含晖五凤前，绵云尤可惜。却到天目峰，有径近能通。著市据师子，开山自妙公。本也亦奇士，说法如建水。长恨不见渠，白发客如此。衣具塔拜骨，崖栖翔老鹘。向来经行处，菅草复已没。灊山千顷潭，古刹临崎嵌。长鱼一丈五，吐气湿成岚。东蹋青浪堆，江流万折回。须兴大禹问，无为句践哀。西施浣纱处，行行过日铸。茶生如谷芽，细摘为之住。山庵老布衲，解道吃茶去。樗蒲与黄沙，溪山转复嘉。天开四明洞，颇多莲社家。大士翁为姓，斋馈尽礼敬。释包天姥云，结履采药径。苍颠即仰上，滕�筑颔项。朝彩发春好，春香擢浩荡。径二三五宿，直万八千丈。刘阮桃如瓜，溪饭熟胡麻。石桥罗汉果，晨供退灵蛇。金地况不遥，定光摇手招。最上是华顶，夜半见海潮。海潮何由见，日浴金幢见。日中鸡一鸣，天下听鸡声。人间何万众，昏梦一齐惊。屠贩杂舆马，同是起交征。山高夏重褐，山半蛭缀蠛。不如山下人，徵繇啼饿杀。迤�下赤城，仓茫丹凤鸣。昔年骑虎人，饶舌说两生。至今闾丘守，合掌跽岩扃。鸣岩声在足，寒岩石为屋。古县古□丹，石钟巢宿蝠。神僧踞蛇口，野媪脱鱼腹。水落空石滩，□□犹在陆。桃花入百步，且过仙人渡。张公一匊水，黥去面如故。天台仙佛窟，乡梦何超忽。白玉未归人，黄金果何物。呕血赋长诗，搔头惜断丝。还知雁荡去，重有龙河期。东瓯地接连，南闽道逶蛇。古师雪峰老，请客木丸儿。万里倘可遣，题书慰相思。
扶桑行送铦仲刚东归
作者：丁复
朝代：元

日出扶桑根，日上扶桑顶。海色秋茫茫，天光何万顷。扶桑日东出，若木日西落。日出天始明，扶桑人不恶。扶桑有国自鸿荒，有国有人天性良。亦复有君臣，栋宇垂衣裳。自古国有主，不知何姓氏，闻自周中王，世嗣相传宗揖让。至今惟一姓，不识有兴亡。君君臣臣，父父子子，至道之纲，何弛何张。且吾闻之扶桑之国人，宁杀不受辱，岂不谓死亦何短，生亦何长。身在义所耻，身死义不忘。皇元发仁被六合，海服远来贡，大泊凌广洋。陈辞极恳款，器物尽精致，黄金铸甲白日光。大珠径寸夜发芒，利刀截铁断两旁。水玉拾海底，湛澈团天浆。奇才妙识不及数，一一具献无诡藏。上者国有使，下者通贩商。年年以为常，奈何汉中叶，独用桑弘羊。内府无钱愧张武，大官小吏贪如狼。怀金辱明主，秽德腥外邦。彼岂侮大国，顾敢为猖狂。夜半海水赤，南风无回樯。十年不遣使东天，遂裂长鲸奋怒火炽扬。波涛汹生，海中不宁，上人何年来，瞳人正碧发未苍。词句所发，如众妙香，自言读书在扶桑。慕法五天竺，十七来钱唐。十八姑苏住，浩歌濯沧浪。问剑虎丘石，挂席枫桥霜。古台吟凤去，新寺访龙翔。振衣香炉颠，洗钵三石梁。天上归来虞阁老，留之廿日扫室置禅床。笑谓门生及儿子，海国有此圭与璋。一一作歌送，彷佛扶桑之故乡。珊瑚树底龙所宫，照之五色云锦章。龙儿护惜不得睡，中天夜掉紫玉幢，意用慰此遥相望。往年上人去，我在霅上不得见，前年上人归，我方僦宅园中央。日夕还往双桧下，列榻坐受南薰凉。写诗不记首，把酒无数觞。苧袍浮霜踏月色，夜未及鼓犹携将。双桧先生不及仕，抱瓮灌园而已矣。有家何曾隔海水，有路未即还乡里。园芎二亩差可拟，菜本作羹播其子。日日月月逝莫止，朝朝暮暮聊尔耳。此非天运固知此，扶桑之国邈东溟。子其怀归子所应，天之所在子无能。方今天子圣且明，子能有道玉帛徵。林泉之家从所营，子子孙孙无尽灯。子国君臣家父兄，一日闻之千载名。子毋扶桑归，听我歌此扶桑行。
挽訢笑隐
作者：丁复
朝代：元
体裁：七言律诗

亲对先皇讲法筵，人间独住十三年。将同鸣凤瑞下世，恰道飞龙招上天。长立宝阶瞻宝树，亦知金像捧金莲。梵王此日生欢喜，黑雨翻空浴九泉。
挽许覃峰
作者：丁复
朝代：元

失访松云隐，哀吟《薤露》歌。前朝诸老尽，浮世百年过。山水高情足，诗书远泽多。何曾入城府，秦凿自寒波。
新寺和张仲举兼次韵
作者：丁复
朝代：元

天宫兜率下崔嵬，结绮交疏面面开。地势周围龙虎国，钟声疏应凤凰台。鼎湖仙去秋遗剑，笠泽僧归夜渡杯。千骑巡街群乐动，五云深处御香来。
春雪
作者：丁复
朝代：元

江上亦春雪，气随王化南。平铺方浑浑，细落更毵毵。柳棹浑无定，花开恐不堪。檐牙县宿溜，直拟老夫簪。
曹文贞公挽辞
作者：丁复
朝代：元

九天日月临中土，四面星辰愿上台。汉祖功臣高甲第，砀间佳气久徘徊。绣衣光彩东西道，白简威名内外台。圣代仪型劳梦想，海云清彻见蓬莱。
月湾钓者歌
作者：丁复
朝代：元

月湾钓者天与閒，长日钓鱼明月湾。黄昏坐到月上山，天低月高人未还。月圆在天半在水，明月湾头人所喜。先生月湾家密迩，坐钓明月那可已。波神起笑弄明月，月满波心鱼拨剌。柔缗摇月寒饵没，烂月锦鳞鱼上出。得鱼叩月唤邻家，煮鱼和月吞香霞。举杯月来金满花，酒光荡月天无涯。杯痕倒泻月入腹，月兴恼人清不足。杯空仰天月照目，顾影翻怜月孤独。夜深月冷霜满天，劝月不饮月乃延。置杯馈月坐月前，月谓汝饮天之缘。呼童就月即更酌，月故怜人月不落。月在忧来无处著，但恐尊空月相却。岂不知曹老瞒，明月可掇忧无端。岂不闻严家滩，汉月不满羊裘寒。非熊辞月就西伯，夜夜渭川空月白。来如明月湾头客，钓月取鱼赊酒吃。忽自笑把酒，问月者何如？古人今人月在诸，金尊照月长不虚。胡为捉月骑鲸鱼，青溪好月连江湖，回环九曲月若铺。我今亦愿为，月湾钓者徒。矶头展席为月沽，酒后耳热醉舞明月歌呜呜。
有鸟
作者：丁复
朝代：元

有鸟有鸟，鸣声嘐嘐。自东有居，则西于巢。有翩者翼，载戢载翘。害往害否，中心摇摇。有鸟有鸟，鸣声孔悲。生此东隅，息彼西枝。有翩者翼，逝将奋飞。我行迟迟，莫知所依。惟东有山，岭路其岐。惟西有江，湍流其支。伊此之怀，复彼之思。莫知所之，我心孔哀。昔我来思，狐裘披披。今我何为，絺绤有凄。譬彼行骥，有絷其驰。言提其玦，载泣歔欷。相彼鸣琴，匪弦伊丝。哀于途人，宜莫我知。圣或弗济，伊命也而。命也如兹，我行其随。
杨隐君竹所
作者：丁复
朝代：元

沙西处士万修竹，渭南封君千户侯。满院雨声风入座，拥阶寒色日如秋。江空每恐蛟龙化，月出或看鸾凤游。带经先生已宾客，开径取友更羊求。
桃花
作者：丁复
朝代：元

春色总可惜，最怜红未开。留花能解事，郎去待归来。
梦游仙
作者：丁复
朝代：元

春风捲席苍鳌近，夜月笙箫紫凤鸣。童女三千发如黛，碧桃花下笑相迎。
次夏允中禁体雪诗六十韵
作者：丁复
朝代：元

衾夜生孤拥，楼更死屡挝。墨云常黯？，丝雨先鬖髿。半醒身何所，全迷意罔涯。露眠当莽苍，风泊在蒹葭。□起平行地，讹听乱撒沙。群憨摇始觉，众怪语□□。幔卷争成片，裳沾祇见些。尺深良可待，寸测即频□。炽炭肌还木，张灯眼晕花。闯明和月澹，学舞逐风斜。在腊时能应，祈年岁必嘉。竞投窗内隙，密糁砌旁洼。尾亚攒枪竹，肪分破刃瓜。恍疑行朔幕，只讶失胡笳。剩有开罂贮，浑无树屏遮。廊飘黏画翠，庖焮泣炊霞。静凝檐头髓，清垂瓦口牙。回沟填小曲，侧巷积微邪。夕气干牛斗，酆城瘗镆铘。暖融团腐草，晴缀嵌空槎。易化行人路，偏多隐者家。池心坚暮日，山脊晃晨霞。马齿沈虚屐，羊肠阻峻车。荒丛喧饿雀，垂蔓抱僵蛇。缩颈牛如猬，拳毛马尽騧。自须□洁净，谁敢訾疵瑕。公子添重锦，夫人儗副珈。聚□□簇雁，作队野屯鸦。鬓缕搔惊似，髯珠贯暂呀。渊宫裁断织，闺服帽初髽。晋女吟称谢，唐人赋忆叉。大田将有谷，沃壤早宜麻。久睨偎墙色，宁论在土芽。舞娥临月桂，才士纵天葩。朽压伤颓架，长支惜偃笆。梅封新蓓蕾，薪爨湿杈枒。京洛多豪富，长安有狭邪。扫开交拥彗，戏聚互推爬。带冱张鱼笱，淩晨没兔罝。卧来穷就捉，跳出捷从杈。籺食何煎迫，萍齑漫咄嗟。跣趋哀䠥？，志肆笑矜夸。数战肩踰竦，频诃指更挼。唇呼吟蟋蟀，足跌伏虾蟆。懒出从嘲鳖，甘贫任处蜗。市舂穷也籴，邻酤薄犹赊。
次夏允中禁体雪诗六十韵
作者：丁复
朝代：元
体裁：五言排律

衾夜生孤拥，楼更死屡挝。墨云常黯�，丝雨先鬖髿。半醒身何所，全迷意罔涯。露眠当莽苍，风泊在蒹葭。□起平行地，讹听乱撒沙。群憨摇始觉，众怪语□□。幔卷争成片，裳沾祇见些。尺深良可待，寸测即频□。炽炭肌还木，张灯眼晕花。闯明和月澹，学舞逐风斜。在腊时能应，祈年岁必嘉。竞投窗内隙，密糁砌旁洼。尾亚攒枪竹，肪分破刃瓜。恍疑行朔幕，只讶失胡笳。剩有开罂贮，浑无树屏遮。廊飘黏画翠，庖焮泣炊霞。静凝檐头髓，清垂瓦口牙。回沟填小曲，侧巷积微邪。夕气干牛斗，酆城瘗镆铘。暖融团腐草，晴缀嵌空槎。易化行人路，偏多隐者家。池心坚暮日，山脊晃晨霞。马齿沈虚屐，羊肠阻峻车。荒丛喧饿雀，垂蔓抱僵蛇。缩颈牛如猬，拳毛马尽騧。自须□洁净，谁敢訾疵瑕。公子添重锦，夫人儗副珈。聚□□簇雁，作队野屯鸦。鬓缕搔惊似，髯珠贯暂呀。渊宫裁断织，闺服帽初髽。晋女吟称谢，唐人赋忆叉。大田将有谷，沃壤早宜麻。久睨偎墙色，宁论在土芽。舞娥临月桂，才士纵天葩。朽压伤颓架，长支惜偃笆。梅封新蓓蕾，薪爨湿杈枒。京洛多豪富，长安有狭邪。扫开交拥彗，戏聚互推爬。带冱张鱼笱，淩晨没兔罝。卧来穷就捉，跳出捷从杈。籺食何煎迫，萍齑漫咄嗟。跣趋哀蹩�，志肆笑矜夸。数战肩踰竦，频诃指更挼。唇呼吟蟋蟀，足跌伏虾蟆。懒出从嘲鳖，甘贫任处蜗。市舂穷也籴，邻酤薄犹赊。
次韵介之双桧亭作
作者：丁复
朝代：元

小圃新年偶然得，灵禽清晓即同听。短髭故喜吾能白，老眼今怜汝为青。周官或自誉卿月，汉史何人□客星。楼台宰相曾无地，贫贱诸生况有亭。
次韵元宵雨雪
作者：丁复
朝代：元

银烛春光玉雪霄，翠帘歌管思寥寥。罗浮洞里花如织，谁立寒香背小桥。
次韵具庵送湛渊上人永嘉省师
作者：丁复
朝代：元

早年为客曾游处，今日题诗却送僧。珠箔溅厓看雪瀑，宝窗缘塔见天灯。金仙烂漫开银界，玉女婵娟倚翠层。礼罢阿师穷胜讨，诸峰历历渐攀登。
次韵刘伯善康克正新春游冶城谒卞壸墓
作者：丁复
朝代：元

青阳启初岁，朱旭焕微暄。缅怀东晋国，渐及西州门。宫庭今始敞，林墓古所存。新萌集朝露，古树酣春云。乃瞻杰栋起，恍若高羽翻。忠精谅斯在，族绪尚滋蕃。独惭数友陪，再拜千载坟。自从司马帝，谁似卞将军。宁辞下屈膝，且欲歌招魂。皇皇晋南渡，往往齐东昏。蕃维每轻视，叛乱不可言。朝臣徒偃武，隐士且移文。国事既扰扰，兵书谩纭纭。位忘天宝定，势欲云梦吞。谋谟失上策，板荡几中原。云黑垂天鹏，涛白横海鲲。星妖未陨夕，日驭将及曛。地轴换坱圠，天柱撑昆崙。孤臣卫兼霍，二子育与贲。早知尽忠事，亦怀罔极恩。将贻百世劝，岂念一朝勋。当时遽尔否，此道定诸坤。手足卫心腹，柯叶荫本根。脱生愧人世，宁死万鬼邻。少小史书见，始终父老闻。情至剧造次，物变恒纠纷。几萌一毫间，差远千里分。可怜甘瓦砾，直欲讥玙璠。食檗乃知苦，食桂乃知辛。遐哉志士心，可与俗夫论。
次韵噩无梦楩用堂吴中倡和佳什
作者：丁复
朝代：元

二客当时共泊舟，何人清夜独垂钩。刘郎爵土方诸将，严子生涯老一裘。万里关河空怅望，百年江海尽嬉游。而今岂但忘机甚，也得头颅似白沤。
次韵宋太守薰烈避居汤水寺作赠其孙
作者：丁复
朝代：元

江上休为郡，淮边入战场。径来悲棹短，避去恐谋□。夹道松行直，临池藓甃方。萧然忘执热，宴坐有清凉。松发净于沐，石牙寒作棱。放行忧世者，请浴下廊僧。落日谁能系，浮云不可凭。佛前应堕泪，不灭有长灯。
次韵宋太守薰烈避居汤水寺作赠其孙·其二
作者：丁复
朝代：元

松发净于沐，石牙寒作棱。放行忧世者，请浴下廊僧。落日谁能系，浮云不可凭。佛前应堕泪，不灭有长灯。
次韵晓发
作者：丁复
朝代：元

天未半残兔，水村千屋鸡。橹声将梦远，溪语近人低。岸口转复出，野心终不迷。重衣起晨饷，犹是众山西。
次韵李方叔
作者：丁复
朝代：元

远树叶初岚色淡，曲塘雨足水痕肥。何人春尽不饮酒，野老年饥犹典衣。
次韵江南
作者：丁复
朝代：元

斗酒十千即可赊，斜窗短篱谁为遮。大妇相迎问买酒，十五小姑方主家。东山断雨拂青龙，江饮倒垂千丈虹。忽地北风狂作恶，小波高涌白银宫。长干城南越王台，长干桥下客船来。桥边有人问书信，罗裙小步踏青苔。
次韵江南·其一
作者：丁复
朝代：元

斗酒十千即可赊，斜窗短篱谁为遮。大妇相迎问买酒，十五小姑方主家。
次韵江南·其三
作者：丁复
朝代：元

长干城南越王台，长干桥下客船来。桥边有人问书信，罗裙小步踏青苔。
次韵江南·其二
作者：丁复
朝代：元

东山断雨拂青龙，江饮倒垂千丈虹。忽地北风狂作恶，小波高涌白银宫。
次韵泐上人
作者：丁复
朝代：元

薝卜花时风雨急，苾刍丛里脊令寒。丹沙自古有方术，白日今谁生羽翰。白发萧骚日夜生，玄云消尽雪霜明。新栽花木可怜长，旧著衣裳不忍更。
次韵泐上人·其一
作者：丁复
朝代：元

薝卜花时风雨急，苾刍丛里脊令寒。丹沙自古有方术，白日今谁生羽翰。
次韵泐上人·其二
作者：丁复
朝代：元

白发萧骚日夜生，玄云消尽雪霜明。新栽花木可怜长，旧著衣裳不忍更。
次韵用堂上人见怀
作者：丁复
朝代：元

短日还如昨日流，老年可似壮年游。小舆樵径山山晚，落木人家处处秋。夜黑丹光如月出，天清溪响带霜幽。题诗乃复劳人忆，置酒多因好客留。
次韵答惠长老
作者：丁复
朝代：元

弃为狂士幸相容，敢向明时叹不逢。明月近人閒傍水，白云邀客更登峰。百年耳厌咸阳犬，千载神交剑浦龙。车马满街门映烛，梦魂初熟蒋陵钟。
次韵西湖竹枝词
作者：丁复
朝代：元

上塘杨柳下塘阴，阿郎爱人不爱金。塘水西流东入海，水深不似阿侬深。柳叶如眉枝似腰，赠郎辄挽最长条。条长即与侬心远，不是为侬春态娇。钱唐潮来两岸平，钱唐潮归江月明。钱唐女子新楼阁，夜半吹箫鸾凤鸣。郎爱捕鱼侬织蓑，劝郎不必要登科。一家卖鱼得食少，一官悬鱼忧患多。
次韵西湖竹枝词·其一
作者：丁复
朝代：元

上塘杨柳下塘阴，阿郎爱人不爱金。塘水西流东入海，水深不似阿侬深。
次韵西湖竹枝词·其三
作者：丁复
朝代：元

钱唐潮来两岸平，钱唐潮归江月明。钱唐女子新楼阁，夜半吹箫鸾凤鸣。
次韵西湖竹枝词·其二
作者：丁复
朝代：元

柳叶如眉枝似腰，赠郎辄挽最长条。条长即与侬心远，不是为侬春态娇。
次韵西湖竹枝词·其四
作者：丁复
朝代：元

郎爱捕鱼侬织蓑，劝郎不必要登科。一家卖鱼得食少，一官悬鱼忧患多。
次韵过无锡
作者：丁复
朝代：元

水入归墟长不枯，稳卧一叶凌苍虚。青年漫浪老白发，岁久无奈安之乎。只今起动金陵滞，台章日日提英乂。蚤期抱策当济时，岂谓能诗谩惊世。东家有人作金坞，西家有妾歌玉树。相如也有子虚赋，襄阳自爱不才句。喜来二子足徜徉，春申港头秋雨傍，长河可傍海可航。好著青钱乞三老，我亦挈家还我乡。
次韵郑复初录事秋夜三首
作者：丁复
朝代：元

漫漫秋夜长，时虫号四壁。出门天宇高，仰见河汉白。在世亦有道，胡乃自偪侧。寸心宁中居，万物终我役。鸡鸣梦茫茫，不知谁舜蹠。凉凉秋夜深，白露沾重衣。志士不在饱，讵复怀馑饥。啼蛄怨衰丛，焕景凄已微。屈父从遗则，宋玉有馀悲。驯致谅以道，尔亦安尔为。寥寥秋夜高，时物得其心。荣华无终玩，衰悴递相寻。微月流西极，东溟足幽阴。客为哀商奏，弦促忧思深。挥置各就寐，已亡人与琴。
次韵郑复初录事秋夜三首·其一
作者：丁复
朝代：元

漫漫秋夜长，时虫号四壁。出门天宇高，仰见河汉白。在世亦有道，胡乃自偪侧。寸心宁中居，万物终我役。鸡鸣梦茫茫，不知谁舜蹠。
次韵郑复初录事秋夜三首·其三
作者：丁复
朝代：元

寥寥秋夜高，时物得其心。荣华无终玩，衰悴递相寻。微月流西极，东溟足幽阴。客为哀商奏，弦促忧思深。挥置各就寐，已亡人与琴。
次韵郑复初录事秋夜三首·其二
作者：丁复
朝代：元

凉凉秋夜深，白露沾重衣。志士不在饱，讵复怀馑饥。啼蛄怨衰丛，焕景凄已微。屈父从遗则，宋玉有馀悲。驯致谅以道，尔亦安尔为。
次韵酬项可立
作者：丁复
朝代：元

王侯之门无固蒂，天下纷纷望桃李。前年已闻罢鹿鸣，盛时未见歌麟趾。我亦江湖一散人，倒著扁舟来甫里。平生项君喜见面，日以诗书相砥砺。支持大厦在梁栋，人间遗此梓与杞。姑苏台上吊夫差，沧浪亭前悲子美。青春寥落一杯酒，白日萧条二三子。人生有时遇不遇，孔子犹然叹雌雉。高斋幸不废吟哦，自嚼宫商含羽徵。羹鱼可有松江鲈，苜蓿阑干充二簋。纸帐宵酣竹外风，铜瓶晓泣花根水。有人携妓或东山，为客开樽谁北海。长腰白米自可炊，断股青齑仍杂旅。客中一饱亦分外，稍自损之令近里。屠牛沽酒趋下俗，颓然谁能为之起。肉食者谋不及此，我亦任之而已耳。南国花开烂如绮，酒光照日生云母。为君痛饮为君醉，自古浊醪有妙理。
次韵铦上人龙河月夜谩兴二首
作者：丁复
朝代：元

台殿总依丹凤阙，江山或拟白龙堆。潜籓地重雄南服，执法星明近上台。天际飞尘君使到，日头出处客僧来。翻经夜月旃檀室，满座香风薝卜开。秦淮水流落日西，瑶阶不受翠烟迷。绝怜明月真堪摘，却是青天不可梯。电掣海光龙出弄，雪翻林影鹤惊栖。榑桑若木同根叶，莫谓殊方动惨悽。
次韵铦上人龙河月夜谩兴二首·其一
作者：丁复
朝代：元

台殿总依丹凤阙，江山或拟白龙堆。潜籓地重雄南服，执法星明近上台。天际飞尘君使到，日头出处客僧来。翻经夜月旃檀室，满座香风薝卜开。
次韵铦上人龙河月夜谩兴二首·其二
作者：丁复
朝代：元

秦淮水流落日西，瑶阶不受翠烟迷。绝怜明月真堪摘，却是青天不可梯。电掣海光龙出弄，雪翻林影鹤惊栖。榑桑若木同根叶，莫谓殊方动惨悽。
次韵陈敬初员外留题三塔寺二首次韵宋太守薰烈避居汤水寺作赠其孙·其一
作者：丁复
朝代：元
体裁：五言律诗

江上休为郡，淮边入战场。径来悲棹短，避去恐谋□。夹道松行直，临池藓甃方。萧然忘执热，宴坐有清凉。
次韵黄云翼登雨华台
作者：丁复
朝代：元

城郭江山秪旧时，野园村巷总新诗。衣冠昔日繁华地，锦绣春风婀娜枝。忼慨莫歌周室黍，升平方报汉房芝。愿闻圣主贤臣颂，最是王褒鬓未丝。
沙远晴波浅漾金鱼苗初上小如针将船载酒江头饮水柳千株满岸阴
作者：丁复
朝代：元

自爱江头著雨蓑，山光倒染鸭头波。蛮商即似天上下，打鼓向人帆侧过。江蓠初长杜若新，紫蕙红兰洲渚春。楚天正远欲有遗，江上独行逢故人。柳下杯盘野老过，□□□□□□□。绿波南浦伤心别，黄犬东门奈尔何。杨柳风轻欲午凉，蘼芜沙暖足春香。水乡父老茅堂酒，不信王孙道路长。北阙青云车马多，南山白石饭牛歌。霜清水屋酿春酒，雨足野田收晚禾。两岸东风吹柳花，小江新水带春霞。长林日出乌自乳，买酒上船人到家。茅屋鸡声接近邻，短裳巾帼莫归频。江乡礼俗淳风在，烟树深深数拜人。熟麦收空云旆旆，新秧莳遍雨沉沉。谁嫌卑贱閒无事，老愿太平浑有心。
沙远晴波浅漾金鱼苗初上小如针将船载酒江头饮水柳千株满岸阴·其一
作者：丁复
朝代：元

自爱江头著雨蓑，山光倒染鸭头波。蛮商即似天上下，打鼓向人帆侧过。
沙远晴波浅漾金鱼苗初上小如针将船载酒江头饮水柳千株满岸阴·其七
作者：丁复
朝代：元

茅屋鸡声接近邻，短裳巾帼莫归频。江乡礼俗淳风在，烟树深深数拜人。
沙远晴波浅漾金鱼苗初上小如针将船载酒江头饮水柳千株满岸阴·其三
作者：丁复
朝代：元

柳下杯盘野老过，□□□□□□□。绿波南浦伤心别，黄犬东门奈尔何。
沙远晴波浅漾金鱼苗初上小如针将船载酒江头饮水柳千株满岸阴·其二
作者：丁复
朝代：元

江蓠初长杜若新，紫蕙红兰洲渚春。楚天正远欲有遗，江上独行逢故人。
沙远晴波浅漾金鱼苗初上小如针将船载酒江头饮水柳千株满岸阴·其五
作者：丁复
朝代：元

北阙青云车马多，南山白石饭牛歌。霜清水屋酿春酒，雨足野田收晚禾。
沙远晴波浅漾金鱼苗初上小如针将船载酒江头饮水柳千株满岸阴·其八
作者：丁复
朝代：元

熟麦收空云旆旆，新秧莳遍雨沉沉。谁嫌卑贱閒无事，老愿太平浑有心。
沙远晴波浅漾金鱼苗初上小如针将船载酒江头饮水柳千株满岸阴·其六
作者：丁复
朝代：元

两岸东风吹柳花，小江新水带春霞。长林日出乌自乳，买酒上船人到家。
沙远晴波浅漾金鱼苗初上小如针将船载酒江头饮水柳千株满岸阴·其四
作者：丁复
朝代：元

杨柳风轻欲午凉，蘼芜沙暖足春香。水乡父老茅堂酒，不信王孙道路长。
淮上作
作者：丁复
朝代：元

昨日水浅雀儿浴，今日能胜万斛舟。人生有时亦如此，请看秦淮江水流。
清溪与平起莘饮述旧有作
作者：丁复
朝代：元

溪头杨柳女儿发，绿光细妥春油油。金陵当日一樽酒，何如相见在池州。
瀛海篇赠吕鍊师
作者：丁复
朝代：元

我本瀛海人，瓠落九州土。三山不得归，六鳌竟何所？凝精耿宵寐，往往呼安期。跂余紫霞想，感此白日驰。客有金庭仙，玉霄住云月。近从爵溪来，霜纨卷溟渤。褰衣拂天姥，跣踞青芙蓉。羲和擢僵指，夜寒笞六龙。金乌飞上天，露草忽已晞。奈何秘灵境，忍使人民非。朝褰四明霞，夕涉会稽道。郑弘招不来，贺监亦已老。胥涛吼奔雷，逆折生回风。鸾乘桂子府，鹤语梅花宫。清湖自歌舞，颜发凋青红。壶丹碧光泻，剑影洞庭水。霜落山橘寒，还过吴王里。吴王湎不醒，馆娃骨已冰。乃尔忆张果，亦复寻茅盈。玉妃发春哂，手折双琼花。寄赠两女兄，相逢学丹砂。翩然不肯留，浪迹金陵市。长歌六帝秋，袅袅闻梦耳。青裾曳明月，问我丹井南。挥手绿云表，语别愁何堪。往年去天台，药草径香满。彼之溪上人，泣向西风断。琼台天上遥，银桥雾中没。葛陂一丈竹，鳞鬣生倏忽。飙车划雷逝，轮辕不相将。尺地不可缩，况兹道路长。故人衡湖居，旧约赤城下。缘厓履灵迹，弄瀑漱清泻。今闻绾汉绶，好作常州牧。兴公赋金声，名山阻高躅。东行即相讨，自称回道人。榴皮醉香墨，晓过东林春。海图慎勿视，但恐驰其神。
王将军歌送瑞卿之荔浦巡检
作者：丁复
朝代：元

青天白日散五云，酒酣起别王将军。荔浦南原五千里，君恩如天无远迩。百丈牵船上湘水，苍梧九疑云旖旖。荔浦更在云南头，砦中小官君莫愁。生猺亦是天所产，赋予五性为人俦。渠岂不知官好恶，怒则猖狂喜还乐。近日大官虎啖嚼，骨肉可羹髓可酪。等以选荒视宛洛，我官我强民尔弱。鄙夫鱼蚕肆椎凿，是故不堪凶乃作。前年道州杀人去，太守万户走无路。赋去官归欢聚醑，彼亦那知有其故。将军旧是广东使，属州被患往相视，此迹彼情知久矣。今官况是猺之方，山砦迫小官无房。未足展仁化，但用勤备防。出入买卖无相妨，往来见之等寻常。殷勤趋庭使下拜，喻以天子仁圣臣忠良。诏书下天子，恩被大汪洋。尔亦具人性，不谓殊遐荒。顺之则尔养，逆之则尔戕。尔岂无父子，尔岂无爷娘。尔如彼之贼，彼岂不尔偿。彼此相贼之，于尔亦何臧。宪府选清介，提挈正纪纲。帅府示威武，斧钺为弛张。我为小官勿我小，能对大官说尔之肺腹，应令猺子感眼眦迸垂浆。将军我三十年之弟兄，赠别临行无所将，用此无我忘。
甘雨昨日足
作者：丁复
朝代：元

甘雨昨日足，今日岂不游。文漪散清沼，绿树未惊秋。步出西郭门，浩浩江汉流。危樯隘川浦，乃有远人舟。江租赴海漕，惊沙无定沤。号呼走群吏，肉食怀鄙谋。及时不归耕，卒岁何用周。悄悄绿发子，还家多白头。为农极凋瘁，犹用苦诛求。
用堂上人见过西园次韵张仲举
作者：丁复
朝代：元

僦宅何缘得近僧，晓光金气接觚棱。诗成未必如千偈，老去还堪续一灯。鹿苑即闻无上觉，羊车自是最初乘。北山且作相随去，几个麒麟拥坏陵。
登高分得叠嶂
作者：丁复
朝代：元

远近不可数，澹浓浑自成。人烟诸崦隔，鸟道半空横。日夕黄微映，江寒碧倒生。凭高共临眺，忆得在宣城。
石门之奇送王达善山长
作者：丁复
朝代：元

石门之奇天所治兮，天不有以为居。神龙本为鱼，变化鳞鬣，擢拔头角，转浴山巅之凹渠。倏忽作云雨，倒覆玉□□万尺洗此污。浊淤水涌不得出，横厓作□叠雉如。卷然一掉尾，划霍中开枢两干，冯夷不敢停为潴。耕樵幸得迭往还，树竹亦复交扶疏。何哉尔为学仙者，谓筑琼台树银阙，大清之都兹所庐。白玉琢成星斗佩，黄金贴□□霞裾。山猿昼啼有天性，土后夕启回地舆。星中况是□微次，天上何来使者车。㗳然下者□齿屐，前身谢公将匪予。相从骘降杂稚□，但值憩坐谈诗书。由来所性本其实，不学尔腹无乃虚。隐君即起七民氏，作宫因为多士储。何其藏修□夫胜，而乃荒秽久弗除。学官有廪争猎渔，学官无□方拮据。今君此行亦良苦，千里奉母甘旨于。台官□举为才俊，固见卓荦非纡馀。采山有蕨，斲地有藷。仕亦有阶，子姑徐徐。高云五色开阊阖，北上焰光非子欤。
祖孝子行
作者：丁复
朝代：元

海上干戈初定乱，建安小丑黄华叛。畬豪斩灭如摧薪，官军虏掠无平民。浦江近县祖家妇，小儿六岁啼思母。乌翔野树心欲飞，花发阶萱泪如雨。多情最是城头月，夜夜空堂照离苦。惶惶二十八年秋，长溪未断双泪流。若有神人说消息，汝母落在河南州。河南州府名无数，陈汝许颍在何处。泣辞严君拜庭下，历遍江淮远寻去。险逾绝岭下大湖，康郎彭蠡大小孤。题书还家纸痕湿，焚香祷空心力劬。舒州官司船尽拘，挥汗困走赤日途。棠梨馆中风雨恶，北陕关头虎夜呼。庐州马监人姓胡，重怜客苦借蹇驴。汝州鲁山亦易到，道中有客还閒无。阿儿念母复念父，五月二十两初度。寿觞漫对天涯举，母在谁家儿在路。夷陵店主称捷径，少减路程还到颍。家兄官满梦中归，小弟弃官非为冷。东门上蔡绝晨炊，西平枝官千籴诗。四旬作客长驱日，半夜怀人独坐时。鸦路山前闻笛处，牛归庄上梧相与。崔桥得信喜何如，况有神人月圆语。中元唐州别盖乡，母子相逢泪几行。儿方童稚齿今壮，母过中年发已苍。泪尽喜色始满眼，百拜灯前进寿觥。人情半月暂留连，奉母却上唐州船。家人日久占乌雀，客舍秋深闻杜鹃。习家池傍一尊酒，清秋更上船中寿。姮娥不放月照人，涩雨酸风一何久。江村社鼓乐枌榆，为母就船买鲤鱼。汉川风冷星摇动，病中先有还家梦。江州饶州又信州，奔湍逆折归始休。登高聊送望乡目，晓日板舆初就陆。赤脚庄妇夹路迎，白头邻妪牵衣哭。母有孝子归乡关，我有夫儿生不还。笑貌未改语音是，较比去时差老颜。门闾盛有诗书族，贺辞争拟朱康叔。千年相去独何人，惟有浩然继其躅。养吾携归无弟妹，寿昌当年无父在。即如吟咏发性情，绝胜血经求忏悔。朝臣喜闻祖孝子，叙事赠言书满纸。何不闻之圣明主，为述乱离付青史。我闻皇元之烈祖，应天顺人示神武。潢池盗弄赤子耳，胡乃官军甘杀掳。阿蒙覆铠斩乡人，小国之吴民安堵。
秋江晚渡图
作者：丁复
朝代：元

长江西来合巴汉，老客经行几一半。黄牛峡底回双篙，白鹭洲傍见二髦。林间不得一屋住，徽之种竹？□处。累日难为市口赊，常时每□沙头渡。岂不闻万八千丈之天台，蔓青溪上二女子，山桃已熟红如腮。当时少年不能去，发白秪漫思归来。石桥飞流转苍翠，也是东行入沧海。蓬莱方丈望见之，瑶草丛生久相待。徂鹤犹然未寄书，还家千年兹在诸。且从刘伶赴一石，明日五斗君其储。
秋江晚渡图
作者：丁复
朝代：元
体裁：古风

长江西来合巴汉，老客经行几一半。黄牛峡底回双篙，白鹭洲傍见二髦。林间不得一屋住，徽之种竹�□处。累日难为市口赊，常时每□沙头渡。岂不闻万八千丈之天台，蔓青溪上二女子，山桃已熟红如腮。当时少年不能去，发白秪漫思归来。石桥飞流转苍翠，也是东行入沧海。蓬莱方丈望见之，瑶草丛生久相待。徂鹤犹然未寄书，还家千年兹在诸。且从刘伶赴一石，明日五斗君其储。
竹山
作者：丁复
朝代：元

离离凤食干，绵互亘修峦。君子怀静仪，虚贞媚苍寒。灵厓发潜颖，崇苞閟幽盘。筮邻从蒋诩，永结求羊欢。
红白千叶梅
作者：丁复
朝代：元

作白岁已晚，能红春未深。天地固□□，□□□□□。
绝句
作者：丁复
朝代：元

沙远晴波浅漾金，鱼苗初上小如针。将船载酒江头饮，水柳千株满岸阴。
维山送章子端调浙东奏差
作者：丁复
朝代：元

维山其砠，维水沮洳。孰来吾苏，使君之车。岨则有阪，使车无反。沮洳有衍，伊泽斯远。维泽伊何，孔硕洋洋。我攸乐康，使车彭彭。惟骖在隅，弗疾其驱。彼华纡徐，维章子之。裾维山斯，岵维水有。浒章裾楚，楚寔获我。所楚楚者，衣肃肃者。仪亦永其，依我逸以。
罍
作者：丁复
朝代：元

贰守何能尔，明公特异哉。蜚声惊大府，报最达重台。政洽邦千里，心清水一杯。威名动草木，颂语出□□。儒术行中道，文光炳上台。菁莪思乐育，徵粟可迟回。飞檄如星急，连樯驾浪来。轮囷登廪庾，精洁粲珠□。炊爨迷深竹，抠趋失故苔。馨香通肸蚃，勋业此胚胎。统宇弘无际，颠厓政可哀。箕畴先食货，商鼎赖盐梅。峻陛高班入，彤庭紫诏裁。咨询周远迹，答问彻□□。盛德乾坤报，危言山岳摧。田畴无失业，府库孰非财。燮理阴阳事，消沈水旱菑。虞谟恒赞赞，汉网愿恢恢。泽沛弘羊雨，霾空野马埃。常令见白日，终老北山隈。
网鱼苗图为戈伯敬题
作者：丁复
朝代：元

江波溔漭瀁，林木郁森爽。藋葺芦橹舫双榜，犬吠鸡鸣自姻党，中有小船递还往。大妇蹋机女缉纺，小妇抱乳姑负襁，男儿曳罾翁守网，篷底横吹亦寥亮。桐华落尽春水长，针大鱼苗暖方上。山中之人师陶朱，门前有客歌无鱼。通泉凿池潴凹洿，崇垣疏鑯泄其馀，断壶如萍事腹腴。健夫小帻造远图，布襦短裤凌崎岖，笼肩袂接欢来趋。大公冠襟坐沙墟，石量筹数较分铢。乃知贫者义所于，危触巅倾赠满杅，敛固所有无空虚。五十九翁老白须，蚤岁山林老江湖，往往论世从樵渔。降日以下道用殊，家有百万储，同室不得通有无。甚至父子间，相与为秦胡。不独一斗粟，谣之汉西都。不独紫荆树，乃为田真枯。我闻天地赋予同厥初，邈然千里始一肤。判而若是胡为乎，吁嗟乎不敢贱此下丈夫，吁嗟乎不敢贱此下丈夫。
董贞妇
作者：丁复
朝代：元

灵凤怀远音，梧枝伤早枯。孤凤栖故林，哀鸣哺其雏。妾身固有死，岂不有舅姑。朝采陌上桑，暮辟闺中纑。蚕缫杂丝纩，纺织充裙襦。家尊足纤温，妾衣自粗疏。怡问审寒燠，敬进备鲜腴。生事一以尽，葬祭无违踰。桓桓树董宗，黾黾鞠子劬。谆谆贤者从，臻臻圣人徒。不幸妾有身，不幸妾有夫。有夫不终老，有身徒区区。所幸妾有子，不愿表门闾。膏沐不为施，素发今被□。妾身亦有死，妾今知免夫。
蜀江春晓
作者：丁复
朝代：元

蜀江二月桃花春，仙子江头裁锦云。牙樯？子双荡桨，兰叶冲破愁杀人。浣花诗客茅堂小，醉眼看春狎花鸟。柳絮抛风乳燕斜，画帘卷雨啼莺晓。蘼芜草生兰叶齐，碧流黛石青无泥。郫筒有酒君莫惜，明日残红如雨飞。
蜀江春晓
作者：丁复
朝代：元
体裁：古风

蜀江二月桃花春，仙子江头裁锦云。牙樯�子双荡桨，兰叶冲破愁杀人。浣花诗客茅堂小，醉眼看春狎花鸟。柳絮抛风乳燕斜，画帘卷雨啼莺晓。蘼芜草生兰叶齐，碧流黛石青无泥。郫筒有酒君莫惜，明日残红如雨飞。
览胜楼
作者：丁复
朝代：元

二水三山带远洲，五台双阙起高秋。齐梁宫苑依城在，江汉波涛入海流。金刹晓开龙虎国，玉笙宵下凤凰丘。一天灏气清无际，况及此时长倚楼。
赋孺子亭送心上人还洪
作者：丁复
朝代：元

东汉久无国，南州犹有亭。虚楹过日白，老树入湖青。岁晚送僧去，天寒行独经。搔头双桧侧，余发故星星。
赋山上松送常上人
作者：丁复
朝代：元

松生在山上，垂柯荫其下。人生苦别离，念此岁寒者。
赋蕙花次韵岳上人
作者：丁复
朝代：元

香满松房夜月虚，紫蕤悬露泣方诸。湘魂故恼维摩定，起和离骚扫壁书。
赠刘子静
作者：丁复
朝代：元

括苍山色翠如葱，瀑下天门拖玉虹。底事少微星一点，金陵江上爱西风。
赠危观
作者：丁复
朝代：元

冻雨洗馀雪，值别龙河上。借酒操公房，持觞竟蔬饷。龙河水南注，西逐秦淮流。海潮却南上，送客有行舟。向来抚州门，永怀临川彦。大兄金陵游，市西忽相见。闻名未识面，各复十五年。为欢两何如，绿发渐华颠。前年水门饯，金台烦寄诗。遥希九成奏，长忆五彩仪。周旋子长志，浩荡太史笔。召对会有时，归来定何日。令弟惠连行，客食曹公鱼。既领台官荐，还持府掾书。时年不相持，日夕辄屡过。政如见阿兄，每得慰老我。庭树长年青，池草亦春碧。自可缓羁悰，胡然动离色。在古有贫仕，居卑且娱亲。不闻刀笔起，竟是庙堂人。徇道独所期，徇时众不可。老夫终荷锄，下车灌园左。
赠唐德辉
作者：丁复
朝代：元

翠柏萧森乌已啼，白门凉月万村鸡。山中独识河东凤，五彩翩翩舞影齐。
赠孟通
作者：丁复
朝代：元

孟通朔方彦，领荐过升州。花发琼林苑，题诗向上头。
赠张晋贤侍夏真人庆吴大宗师七十
作者：丁复
朝代：元

玉皇香案仙臣老，金母瑶池鸟使来。五色云霞宫里锦，九天沆瀣掌中杯。朝廷礼数恩波洽，海宇欢荣寿域开。张果子孙商岭皓，此时相与醉蓬莱。
赠李明远
作者：丁复
朝代：元

金陵龙眠见三李，琼林鹓雏哦二松。名驹堕地亦千里，腾凤冲霄须九重。
赠杜一元
作者：丁复
朝代：元

庐陵奇胜独未识，梦去夜踏霞五色。仙人手掉金芙蓉，倒向西州笑相掷。秦淮水上天影低，水底喔喔啼天鸡。明朝怪事即走觅，刘郎捉手水门西。眉间黄气浃面耳，称好不休谈杜子。梁鸿孟光病不理，抱枕十年今日起。清晨把镜整□鬟，自道更作来人间。巾箱黄雀毛羽健，为我快致双玉环。杜子胸中置六籍，江日如年閒禹稷。传家况有轩岐閟，展手活人非我职。六一先生空有文，平园绿草秋纷纷。文山颈血久寒碧，举目但送春空云。诗声往往脱祖骨，霜气横空飘俊鹘。并州健儿快马驼，握槊沙场纵驱突。韩休市隐聊复嬉，下马每受台官知。得钱买酒唤明月，相与饮者同襟期。不作东风吹杏树，祇有春香满行路。辽东老鹤未归家，乞药时烦桂旁兔。刘郎喜事良可书，苦吟倚彻两桧株。庭前采采三凤雏，阴德信有兹其符。
赠武生
作者：丁复
朝代：元

六龙浴海吐长霞，飞上遥空作火鸦。十日相看当□竹，二更深雨坐灯花。
赠缝人
作者：丁复
朝代：元

九官各让德，不闻陶虞时。稼穑命后稷，典乐客伯夔。掌教固在契，职工乃为垂。益使掌山泽，让朱虎熊罴。咎繇慎恤刑，所以佐治之。禹独明五服，采色在彰施。山龙七政绘，藻火粉米絺。由之自轩辕，制用易卉皮。穷亘亿兆岁，所以资礼仪。衮旒正斧扆，垂拱安无为。天下盛观感，于变风乃丕。周官备缝人，至意良在兹。玄紞与纮綖，王后夫人宜。自命妇以下，朝祭递参差。后夫以艺专，而乃冠贱卑。国初具六官，百工相师师。金玉虽异局，御秩并三司。子孙世其官，庭阶足兰芝。彬彬台省中，颇愧老书诗。书诗岂不好，错置行与知。我知尔不能，尔行我乃奇。嗟哉圣人学，而肆巧与欺。士行苟蔑裂，我且谓士蚩。士蚩工乃慧，曷敢贱视其。早信远圭币，孰忍弃弓箕。客冠不胜簪，我发短于丝。
赠耕民樊秀才
作者：丁复
朝代：元

溪南得新雨，微萌浮绿坰。晨及聊负耒，初旭破高冥。慈牸迟鸣犊，小策挥柔青。角端带春泥，亦复挂一经。回缘即竟亩，取读辄为停。池塘稻白芽，感时含帝灵。嘉种在良播，樊生安得宁。苗长重耘耨，况恐生蟊螟。
赠贤上人
作者：丁复
朝代：元

贤公江上五年别，先帝宫前八月逢。石榻护禅神役虎，山堂闻法客为龙。相携久坐聊班草，自爱能癯已称松。痴似广陵张处士，白头也欲叩心宗。
赠送择中记室东游
作者：丁复
朝代：元
体裁：古风

东道佳胜方蓬莱，不独四明与天台。一从钱塘判吴越，好山无数东南来。政如飙风作海气，水涌巨涛黏风高作堆。鳌掀鳄举聚鳞甲，龙君拥节驱群能。众子各各起头角，振迅爪鬣争从陪。老蜃长嘘作宫宇，自献所宝刳其胎。鰌鲵戏斗触乃怒，健撞劲额破厥□。虾蟹不得宁须臾，□�竞奔推。天公不复令水处，置诸平陆居乎哉。所以岩峦洞穴互参错，从以培塿尊崔嵬。锐者若剑戟，峻者为楼台。方布即平嶂，员断乃珠瑰。邃成永巷入，划作天门开。缺月连象曜，崇云裔崩雷。华盖覆玄极，臣垣播周回。文昌序六阶，外屏环杓魁。诸侯匝藩卫，四夷乃宾徕。仙佛虽殊流，圣贤兹乃胚。请从会稽镇，五云郁徘徊。好在若耶师，还应具尊罍。明日曹娥渡，平潮浮小杯。摩挲色丝碑，殆恐生莓苔。梁州榜平曲，姚江舟下堆。颇闻蔡邕墓，绿草生荒培。何妨片时驻，为致千载哀。鄞江州所治，城郭拟双隈。过桥访程叔，草径岂无媒。治术竟萧瑟，此心无乃灰。丹丘我乡里，白发身未回。灵溪寻药草，自可细沿洄。应逢石桥瓜，露熟含丹腮。稽首别尊者，遥瞻雪毰毸。传语诺讵罗，独宿胡彼敦。因之游雁宕，海舶帆高桅。崎岖水帘谷，舆笋劳山抬。玉女婉相待，窅若闻微咍。忽忆金华人，乳慕啼初孩。应将仰北斗，慎勿问南陔。初平牧羊处，白石卧霜荄。临高发清哦，宁知念虺尵。兰溪柁伊轧，严濑水喧豗。羊裘傲万乘，鸿名腾九垓。摄衣愿为作合掌，坐笑轩冕空尘埃。䲭夷浮江怒行汐，寒音吼雪牙欸欸。归来一笑凤凰下，孤山正发林逋梅。先驰一枝寄河上，幽窗远答然龙媒。香闻似非自然者，不语各以手承颏。西邻短褐将两肘，桧下恰灌乾�栽。相期更复藉落叶，是去是住忘疑猜。
赠送择中记室东游
作者：丁复
朝代：元

东道佳胜方蓬莱，不独四明与天台。一从钱塘判吴越，好山无数东南来。政如飙风作海气，水涌巨涛黏风高作堆。鳌掀鳄举聚鳞甲，龙君拥节驱群能。众子各各起头角，振迅爪鬣争从陪。老蜃长嘘作宫宇，自献所宝刳其胎。鳅鲵戏斗触乃怒，健撞劲额破厥□。虾蟹不得宁须臾，□？竞奔推。天公不复令水处，置诸平陆居乎哉。所以岩峦洞穴互参错，从以培塿尊崔嵬。锐者若剑戟，峻者为楼台。方布即平嶂，员断乃珠瑰。邃成永巷入，划作天门开。缺月连象曜，崇云裔崩雷。华盖覆玄极，臣垣播周回。文昌序六阶，外屏环杓魁。诸侯匝藩卫，四夷乃宾徕。仙佛虽殊流，圣贤兹乃胚。请从会稽镇，五云郁徘徊。好在若耶师，还应具尊罍。明日曹娥渡，平潮浮小杯。摩挲色丝碑，殆恐生莓苔。梁州榜平曲，姚江舟下堆。颇闻蔡邕墓，绿草生荒培。何妨片时驻，为致千载哀。鄞江州所治，城郭拟双隈。过桥访程叔，草径岂无媒。治术竟萧瑟，此心无乃灰。丹丘我乡里，白发身未回。灵溪寻药草，自可细沿洄。应逢石桥瓜，露熟含丹腮。稽首别尊者，遥瞻雪毰毸。传语诺讵罗，独宿胡彼敦。因之游雁宕，海舶帆高桅。崎岖水帘谷，舆笋劳山抬。玉女婉相待，窅若闻微咍。忽忆金华人，乳慕啼初孩。应将仰北斗，慎勿问南陔。初平牧羊处，白石卧霜荄。临高发清哦，宁知念虺尵。兰溪柁伊轧，严濑水喧豗。羊裘傲万乘，鸿名腾九垓。摄衣愿为作合掌，坐笑轩冕空尘埃。䲭夷浮江怒行汐，寒音吼雪牙欸欸。归来一笑凤凰下，孤山正发林逋梅。先驰一枝寄河上，幽窗远答然龙媒。香闻似非自然者，不语各以手承颏。西邻短褐将两肘，桧下恰灌乾？栽。相期更复藉落叶，是去是住忘疑猜。
赠齐生侍大父佥宪海南
作者：丁复
朝代：元

为临江浦折芙蓉，更约郎君此地逢。上水先经十二斗，过山真是百千重。留钱网户供朝膳，挟策儒宫候晓钟。骢马绣衣绳祖武，最看蚤岁远相从。
赵君泽母一百七岁
作者：丁复
朝代：元

南康校官致仕日，北堂夫人长寿身。一百岁后又七岁，千万人中无几人。王母蛾眉曾不老，诸孙鹤发但重新。桐川之水东到海，海上桃花树树春。
越州景德寺镜清方丈题醉先岳麓图
作者：丁复
朝代：元

镜清方丈见岳麓，堂虚咫尺行江潭。树木连云厓影湿，楼台隔日水气酣。皇英双骑龙上下，苍梧九点天东南。道人得我千古意，复遣老梦登岖嵌。
过溧阳钱氏祖墓
作者：丁复
朝代：元

汾阳军中泪如泻，长陵一坏宁有孙。千章乔木高□起，倚柱冻云断客魂。
近仁台郎见示樊左司在南台时忆昨五首柯博士苏徵君既为和之天台丁复侨居金陵草莽之臣也不能悉细奎章故事钦睹□皇潜飞之盛犹能记之僣用元韵以寓鼎湖之思云尔
作者：丁复
朝代：元

犹记飞龙北上时，从臣鞍马雁差差。凤凰自是巢高阁，蝼蚁何因集下墀。翠辇看花临御苑，彩毫摛藻缀文漪。太平不愿论封禅，自拟元和圣德诗。犹记金陵观稼游，翠霄深处想琼楼。纵横未草三千字，缥缈如瞻十二旒。祇尔丹心驰魏阙，依然白发老沧洲。翠华不复南巡幸，岁岁空来鸿雁秋。犹记御床金织帏，初成宝刹彷丹墀。人间漫道风云会，天上俄闻日月迟。北阙秪今无赐物，南台忆昔有题诗。旧臣总抱乌号泣，丰石还如岘首碑。犹记奎章拥紫薇，五云流彩日扬辉。已颁玉果开春宴，亦赐金莲送夜归。俊逸诗篇凌鲍照，风流人物动崔徽。还怜杜牧《秋娘赋》，色线宁堪补舜衣。犹记华亭驾绿渠，市人还许与欢虞。后来尽备公车选，前识皆知帝者图。相府带围从病沈，酒家祠部属狂俞。邻僧有发惟须醉，夜立霜畦望北枢。
近仁台郎见示樊左司在南台时忆昨五首柯博士苏徵君既为和之天台丁复侨居金陵草莽之臣也不能悉细奎章故事钦睹□皇潜飞之盛犹能记之僣用元韵以寓鼎湖之思云尔·其一
作者：丁复
朝代：元

犹记飞龙北上时，从臣鞍马雁差差。凤凰自是巢高阁，蝼蚁何因集下墀。翠辇看花临御苑，彩毫摛藻缀文漪。太平不愿论封禅，自拟元和圣德诗。
近仁台郎见示樊左司在南台时忆昨五首柯博士苏徵君既为和之天台丁复侨居金陵草莽之臣也不能悉细奎章故事钦睹□皇潜飞之盛犹能记之僣用元韵以寓鼎湖之思云尔·其三
作者：丁复
朝代：元

犹记御床金织帏，初成宝刹彷丹墀。人间漫道风云会，天上俄闻日月迟。北阙秪今无赐物，南台忆昔有题诗。旧臣总抱乌号泣，丰石还如岘首碑。
近仁台郎见示樊左司在南台时忆昨五首柯博士苏徵君既为和之天台丁复侨居金陵草莽之臣也不能悉细奎章故事钦睹□皇潜飞之盛犹能记之僣用元韵以寓鼎湖之思云尔·其二
作者：丁复
朝代：元

犹记金陵观稼游，翠霄深处想琼楼。纵横未草三千字，缥缈如瞻十二旒。祇尔丹心驰魏阙，依然白发老沧洲。翠华不复南巡幸，岁岁空来鸿雁秋。
近仁台郎见示樊左司在南台时忆昨五首柯博士苏徵君既为和之天台丁复侨居金陵草莽之臣也不能悉细奎章故事钦睹□皇潜飞之盛犹能记之僣用元韵以寓鼎湖之思云尔·其五
作者：丁复
朝代：元

犹记华亭驾绿渠，市人还许与欢虞。后来尽备公车选，前识皆知帝者图。相府带围从病沈，酒家祠部属狂俞。邻僧有发惟须醉，夜立霜畦望北枢。
近仁台郎见示樊左司在南台时忆昨五首柯博士苏徵君既为和之天台丁复侨居金陵草莽之臣也不能悉细奎章故事钦睹□皇潜飞之盛犹能记之僣用元韵以寓鼎湖之思云尔·其四
作者：丁复
朝代：元

犹记奎章拥紫薇，五云流彩日扬辉。已颁玉果开春宴，亦赐金莲送夜归。俊逸诗篇凌鲍照，风流人物动崔徽。还怜杜牧《秋娘赋》，色线宁堪补舜衣。
送万容长老归故山
作者：丁复
朝代：元

长记题诗送万容，喜看飞锡下诸峰。笙吹缑岭仍骑鹤，剑出丰城又化龙。山气含霜飘夕磬，溪声和月泻寒舂。何如官寺听车马，空伴黄尘起断钟。
送人入京兼柬危太仆
作者：丁复
朝代：元

五月毒热中人甚，一雨生凉送客游。千载风云逢圣代，九天日月丽神州。飞龙梦熟松声夜，倚马吟生剑气秋。故人为报危徵士，老客年来转白头。
送人省亲
作者：丁复
朝代：元

子仕亲亦喜，子归亲更欢。江湖片帆远，风雨一毡寒。沙鸟行秋渚，江豚拜午湍。莫看松桂色，容易厌时官。
送僧之临江
作者：丁复
朝代：元

白云自爱青山好，青春秪添白发新。桧能老翠堪留客，柳恰初黄远送人。清江流日下到海，閤皂插天无与邻。葛洪丹熟还勾漏，可道年高鬓也银。
送僧希道迎母之宣州
作者：丁复
朝代：元

宪郎早是诸侯客，宅相须兴内氏家。徙舍曾闻习俎豆，行台今见重才华。名门已道从张掖，逸足端知产渥洼。绣斧喜来初奉檄，板舆迎去欲看花。深冰自跃供江鲤，常日仍思致海鲑。禁脔羹辞璚面兽，贡馀汤献锦文瓜。怡声即有平安报，按部宁令造次差。豸角剡霜书载续，雀牙行路俗休哗。固应反哺宜栖柏，亦复承恩拟泛槎。会著瑶池亲赐宴，玉桃三熟寿无涯。
送僧归鄱阳
作者：丁复
朝代：元

护龙客赋《紫芝》歌，饭牛翁如白石何。山头桃熟不归去，秋深叶落忽已多。舟行夹岸转青嶂，风定满湖皆白波。记得康郎洲下住，月明如海看渔蓑。
送僧游庐山
作者：丁复
朝代：元

十八社人五老边，香炉紫烟谁为然。山光水影江行日，风静浪平船在天。故里今逢霞外客，孤蓬曾坐月中禅。清吟一为浣尘土，宛对三梁看瀑泉。
送僧游庐山
作者：丁复
朝代：元

庐山东南山木多，石梁颠倒挂银河。仙灯夜半天人落，佛屋春深海客过。五老芙蓉还好在，陶公杨柳定如何？布帆又起江湖兴，应道西风动薜萝。
送僧游浙东
作者：丁复
朝代：元

我家浙东海水西，危峰高上起天梯。蛇喉尊者秋归洞，虎背禅师夜过溪。晚日桃花山更好，春风药草路多迷。何堪相送寒江上，短发频搔更不齐。
送僧还径山
作者：丁复
朝代：元

天下径山高在天，两到长怜弱冠年。半岭晴云堆茧色，上方朝雨杂龙涎。生来底用无清业，老去如今已白颠。八十四翁安稳在，阿师亲證石头禅。
送僧还洪
作者：丁复
朝代：元

帆开建业水，人上豫章台。许令蛟腥起，滕王雨色来。
送公子帖穆入京
作者：丁复
朝代：元

龙沙公子五云思，莺语皇州二月时。苜蓿土融鞭节上，蓬莱春近佩声移。承恩赐坐黄金褥，献寿亲擎白玉卮。马上偶看鸿雁过，箫中吹与凤凰知。
送冯侍御调燕南廉使
作者：丁复
朝代：元

绣衣高把使君节，白昼寒生王母山。三世为郎今特异，百司闻命自销奸。官兵护送黄河道，父老遮留白下关。丹咮衔书仍北下，紫薇执法更南还。
送冯履道之西涧书院山长
作者：丁复
朝代：元

洛阳年少吴公荐，绛灌当时老不如。流涕痛哭出长策，措世治安良有馀。南台御史书初下，西涧先生席正虚。尔祖郎官白首叹，诸孙卿相黑头居。
送刘尧甫之榆次县尹
作者：丁复
朝代：元

南台执法仰前人，天禄然藜见后身。从事衫明韶石晓，参军髯映曲江春。尧风自足敦殊俗，舜乐时闻感至神。瘴雨何能侵正士，朵云只著振疲民。食盐增额终然去，耕野愁眉自此伸。遗爱郡山犹姓越，归看淮水未惭秦。松厅御史清霜晓，榆次郎官列宿新。后日乘骢须北路，新年泛鹢始南津。舞斑取水辞慈阃，衣绣还乡照比邻。抚字不妨催课拙，平安即遣报书频。□官起吏多为酷，县令于民实最亲。上国舄凫行入觐，中牟童雉会应驯。故人总喜飞腾上，老客仍甘寂寞滨。临别酌君浮蚁数，相思何处早鸡晨。
送单道明常州迎妇
作者：丁复
朝代：元

单郎晋陵去，绝似向秦台。后夜箫声发，双骑彩凤来。
送南台掾史刘孟琛陪治书顺昌朝贺
作者：丁复
朝代：元

上帝南郊法驾亲，宪臣北道传车新。冰霜随路关河晓，雨露垂天海岳春。千里渥洼从骥子，九重阊阖候鸡人。冕旒再拜三呼日，玉帛交横万国宾。
送吴景贤赴广东二首
作者：丁复
朝代：元

秋浦同为客，金陵祇得君。天风复戏我，吹作岭南云。隐之千载后，共喜远孙来。为酌廉泉水，殷勤寄凤台。
送吴景贤赴广东二首·其一
作者：丁复
朝代：元

秋浦同为客，金陵祇得君。天风复戏我，吹作岭南云。
送吴景贤赴广东二首·其二
作者：丁复
朝代：元

隐之千载后，共喜远孙来。为酌廉泉水，殷勤寄凤台。
送周士德还北
作者：丁复
朝代：元

东风吹花绕白门，南人送客开绿尊。绿尊空尽客当发，白门惜别花无言。周郎挟书南州读，濯发春江水如绿。功名早年一唾手，乡里老人皆刮目。巍巍廊庙急需材，明日辟书天上来。凤凰翩翩下千仞，羽翼五采江南台。南竹有实梧有树，归飞即向冈头去。霜风一肃天地春，郁作云雷散霖雨。老夫借屋邻僧房，门前蓬蒿十丈长。目力苦短耳力彊，喜闻斯世登虞唐。
送周良臣赴湖州知事
作者：丁复
朝代：元

何颙青山碧苕上，庾俭绿水红莲中。风景与人殊自称，公馀携客许谁同。题诗醉归带夕鸟，篆字小作蟠秋虹。他时自是冰雪掾，致身未愧水晶宫。
送唐长卿赴常州教授
作者：丁复
朝代：元

三茅断作湖屿碧，常州升州犹比邻。山君化鹤去问客，水鸟衔鱼来献人。酿酒未嫌官舍冷，开仓长恐士家贫。绝嗟一概鸣琴地，杏花闭门消却春。
送圆侍者还平江承天寺
作者：丁复
朝代：元

承天寺里圆侍者，特地河边别故人。挂席风生海门树，换船日出扬子津。西山负郭连青朵，南浦行歌采白蘋。好在玉堂柯博士，老夫同郡发如银。
送孟久夫迁内台掾
作者：丁复
朝代：元

阳乌本是日中物，下来古柏栖冰霜。南枝不如北枝好，北枝近日扬清光。扬清光，散朝彩，鸣凤高冈久相待。天涯亦有鸿鹄群，莫使冥飞向云海。
送季潭北游兼柬张仲举二首
作者：丁复
朝代：元

天上宫庭切玉绳，霜前舟楫起金陵。云明鸿雁寒相迓，风稳䲔鱼昼不兴。丹罽导前参石佛，黄襕从上赐江僧。关山南国将归日，河水东风已解冰。师尊已赴五天远，弟子宁辞万里遥。麟凤效灵当盛世，夔龙让德列清朝。欧阳外友交潜子，华下封人祝圣尧。好在玉堂张太史，菲言应亦采刍荛。
送季潭北游兼柬张仲举二首·其一
作者：丁复
朝代：元

天上宫庭切玉绳，霜前舟楫起金陵。云明鸿雁寒相迓，风稳䲔鱼昼不兴。丹罽导前参石佛，黄襕从上赐江僧。关山南国将归日，河水东风已解冰。
送季潭北游兼柬张仲举二首·其二
作者：丁复
朝代：元

师尊已赴五天远，弟子宁辞万里遥。麟凤效灵当盛世，夔龙让德列清朝。欧阳外友交潜子，华下封人祝圣尧。好在玉堂张太史，菲言应亦采刍荛。
送客
作者：丁复
朝代：元

马帐朋方集，麟经讲未残。幡然怀故里，谁此障狂澜。黄卷秋檠短，青毡夜榻寒。好将池草句，题与惠连看。
送岳彦皋湖北省亲
作者：丁复
朝代：元

绣衣持节照青春，綵服趋庭溯绿津。门吏共迎鹦鹉近，邦人争看凤雏新。瞻乌渚屋沈吟久，驻马郊扉下问频。出入只教都不识，每将民瘼细敷陈。
送廉公子北归
作者：丁复
朝代：元

策勋际盛皇元世，赐姓为廉旧相家。江上行逢瑶圃树，天边归泛玉河槎。黄封蜡水人人酒，白下春风处处花。谁谓王孙慰离别，踟蹰芳草独兴嗟。
送张克让
作者：丁复
朝代：元

秋花白露芹，乡郡万山云。官冷难为满，囊空政喜闻。滩船牵月上，岭路入闽分。有客来书辟，青霄记雁群。
送张御史赴湖南佥宪
作者：丁复
朝代：元

祝融峰高青入天，洞庭水阔净无烟。使星夜度五千里，老客梦长三十年。一统乾坤分绣斧，三苗风俗尚戈鋋。埋轮旧日都门道，会见徵还席屡前。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵
作者：丁复
朝代：元

张生抱天秀，少小从亲宦。夙慕东鲁生，历事南邦彦。暇力既昏晨，读书忘夜旦。茫茫天壤间，碌碌儿子万。凉日在原野，西风动林壑。州城界溟渤，崦溆互参错。良牧徵自今，穷俗虑非昨。采采老莱衣，婉婉芙蓉幕。灵飙散馀暑，夕气澹空素。征车戒初晨，行道畏多露。英英紫骝驹，矫矫青云步。往哲良可期，脩名庶兹树。灯火近在水，楼台高出城。人家文作俗，官府政加清。静昼下山气，寒空浮海声。长裾曳户限，日日见诸生。遐邦榑桑澨，往往仙所馆。海近天易寒，山多日如短。度巷青雾深，开轩白云满。故家富积书，往借手自纂。新州涉湖江，所历道里千。绿树被山路，白华生卤田。盐徒盗兵器，灶户苦笞鞭。镏濞始专利，而今甚可怜。山中士有道，置屋上县厓。坐啸钟竽合，行随鹿豕偕。葺衣牵葛藟，煮饭拾松钗。见说幕官好，问郎时出街。远郭人烟晓，寒江鱼蟹秋。黄柑金个重，白稻玉精流。辍诵临虚市，亲调进膳羞。亦知官幕府，有子复何忧。高月满席光，多露袭裳气。朱船莲叶芳，赤缆柳根暨。起为清夜吟，远有太古意。南飞双白翎，沙头故无睡。群公集清浒，出祖发江艘。碧色泻空宇，望来秋气高。为子谅有道，在世岂徒劳。尊亲况未艾，微霜瞻二毛。生人俱帱载，举世异沈浮。客厌翟公第，妻憎季子裘。割席有高义，多金无鄙谋。如逢鲁连子，一笑璧空投。亦闻东海上，登望见瀛洲。云开远仙宅，风却近人舟。珠树夜色满，药山春芗留。倘值徐生辈，为访始皇游。涯居面沮洳，濒路转硗■。岩精彻夜语，海怪有时出。涂人相如鬼，天使香礼佛。陶公五十亩，便可尽种秫。四明古名区，天台接旁郡。幽居无俗家，灵苗长仙菌。海底日见浴，峰头天可问。有方即请游，山舆窄如畚。溪桥长入村，海舶不到郭。山菌香满笼，江蜬脆堪斫。朝登白玉盘，暮献黄金杓。取酿石中寒，水甘酒不恶。山中官久居，水上子当别。固欲船少淹，数遣酒更热。去里颜如脂，还家头满雪。还过贤父子，我行亦惙惙。仙翁日采山，长生视能久。松根茯有神，蜂盘蜜如酒。仙人来海上，宝诀缀肘后。老君拔宅上，堕地徒井臼。平生江海遍，及老乃兹寄。灌畦给蔬食，养子昧书义。亲交如里人，见客不忍弃。携家甬东州，或久甘海味。民厚静开户，官清深见江。酒行山客几，花发野莺双。冷署霜生座，高眠月满窗。而翁在城府，自谓鹿门庞。云楼朝吐蜃，雪屋夜翻涛。荡薄渊人怒，凭陵海客豪。盛时瞻北阙，往事感东曹。喜有鲈鱼鲙，朝朝出网艚。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其一
作者：丁复
朝代：元

张生抱天秀，少小从亲宦。夙慕东鲁生，历事南邦彦。暇力既昏晨，读书忘夜旦。茫茫天壤间，碌碌儿子万。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其七
作者：丁复
朝代：元

山中士有道，置屋上县厓。坐啸钟竽合，行随鹿豕偕。葺衣牵葛藟，煮饭拾松钗。见说幕官好，问郎时出街。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其三
作者：丁复
朝代：元

灵飙散馀暑，夕气澹空素。征车戒初晨，行道畏多露。英英紫骝驹，矫矫青云步。往哲良可期，脩名庶兹树。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其九
作者：丁复
朝代：元

高月满席光，多露袭裳气。朱船莲叶芳，赤缆柳根暨。起为清夜吟，远有太古意。南飞双白翎，沙头故无睡。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其二
作者：丁复
朝代：元

凉日在原野，西风动林壑。州城界溟渤，崦溆互参错。良牧徵自今，穷俗虑非昨。采采老莱衣，婉婉芙蓉幕。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其二十
作者：丁复
朝代：元

云楼朝吐蜃，雪屋夜翻涛。荡薄渊人怒，凭陵海客豪。盛时瞻北阙，往事感东曹。喜有鲈鱼鲙，朝朝出网艚。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其五
作者：丁复
朝代：元

遐邦榑桑澨，往往仙所馆。海近天易寒，山多日如短。度巷青雾深，开轩白云满。故家富积书，往借手自纂。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其八
作者：丁复
朝代：元

远郭人烟晓，寒江鱼蟹秋。黄柑金个重，白稻玉精流。辍诵临虚市，亲调进膳羞。亦知官幕府，有子复何忧。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其六
作者：丁复
朝代：元

新州涉湖江，所历道里千。绿树被山路，白华生卤田。盐徒盗兵器，灶户苦笞鞭。镏濞始专利，而今甚可怜。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十
作者：丁复
朝代：元

群公集清浒，出祖发江艘。碧色泻空宇，望来秋气高。为子谅有道，在世岂徒劳。尊亲况未艾，微霜瞻二毛。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十一
作者：丁复
朝代：元

生人俱帱载，举世异沈浮。客厌翟公第，妻憎季子裘。割席有高义，多金无鄙谋。如逢鲁连子，一笑璧空投。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十七
作者：丁复
朝代：元

仙翁日采山，长生视能久。松根茯有神，蜂盘蜜如酒。仙人来海上，宝诀缀肘后。老君拔宅上，堕地徒井臼。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十三
作者：丁复
朝代：元

涯居面沮洳，濒路转硗■。岩精彻夜语，海怪有时出。涂人相如鬼，天使香礼佛。陶公五十亩，便可尽种秫。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十九
作者：丁复
朝代：元

民厚静开户，官清深见江。酒行山客几，花发野莺双。冷署霜生座，高眠月满窗。而翁在城府，自谓鹿门庞。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十二
作者：丁复
朝代：元

亦闻东海上，登望见瀛洲。云开远仙宅，风却近人舟。珠树夜色满，药山春芗留。倘值徐生辈，为访始皇游。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十五
作者：丁复
朝代：元

溪桥长入村，海舶不到郭。山菌香满笼，江蜬脆堪斫。朝登白玉盘，暮献黄金杓。取酿石中寒，水甘酒不恶。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十八
作者：丁复
朝代：元

平生江海遍，及老乃兹寄。灌畦给蔬食，养子昧书义。亲交如里人，见客不忍弃。携家甬东州，或久甘海味。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十六
作者：丁复
朝代：元

山中官久居，水上子当别。固欲船少淹，数遣酒更热。去里颜如脂，还家头满雪。还过贤父子，我行亦惙惙。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其十四
作者：丁复
朝代：元

四明古名区，天台接旁郡。幽居无俗家，灵苗长仙菌。海底日见浴，峰头天可问。有方即请游，山舆窄如畚。
送张志可侍父之奉化幕官二十首用杜少陵万壑树声满千崖秋气高浮舟出郡郭别酒寄江涛为韵·其四
作者：丁复
朝代：元

灯火近在水，楼台高出城。人家文作俗，官府政加清。静昼下山气，寒空浮海声。长裾曳户限，日日见诸生。
送张筦□迁西台
作者：丁复
朝代：元

东都早自去豺狼，西去争先睹凤凰。已报入关迎紫气，亦知诣阙觐清光。周秦不谓殽函固，吴楚遥连江汉长。扬子津头候骢马，老夫还足赋羔羊。
送方伯华巡检还池州
作者：丁复
朝代：元
体裁：古风

我昔作宾余礼部，君正读易秋浦城。水车一岭身不到，芙蓉九子眼同明。古学应时时不舍，翰林承旨徵书下。金陵僦屋坐五穷，郡史乘轺劳数过。十年远作信息稀，司征司警马騑騑。十三湾头客楼上，把手惊见长须挥。买酒沽鱼各欢喜，玉堂况有余公子。春中相别秋更见，红烛金屏照新□。□之宅前双燕飞，我留吴中犹未归。江村旧识有父老，口说将军政不遗。往有豪客住村舍，白日把弓骑大马。酗酒叫嗥邻社怕，将军捉之不劳把。弓兵积年强肆欺，索民秋谷夏麦丝。旧官胁持新不知，将军举籍箠黜之。将军所莅大江浒，昼犬不吠夜开户。将军所巡乱山深，鸡自伏雏彘自□。小镇有官官无庐，署床著庙当香炉。将军来兹一长吁，曰众汝来营其初。府有□涂乐乞地，将军出俸众诺暨。作门作庑作厅事，厅事居官庑居吏。逻宿囚拘皆有置，黝垩丹□无不致。□架弓檠钲鼓备，昔重以难今易易。报政到府即我居，举用叩之皆喟如。咍然起为揽其须，君能如此良起予。尚书门下如列株，自今视之栎与樗。若君之材不负余，四年始代且上趋。治县佐州府路俱，手将赤牒来中书。愿君努力为良图，慎厥终始当不渝。肴果在豆酒在壶，酌君酌我日欲晡。浦口好风吹舳舻，去去勿复久踟蹰。亦复勿论异日马行与笠车，我固安之命则殊。
送方伯华巡检还池州
作者：丁复
朝代：元

我昔作宾余礼部，君正读易秋浦城。水车一岭身不到，芙蓉九子眼同明。古学应时时不舍，翰林承旨徵书下。金陵僦屋坐五穷，郡史乘轺劳数过。十年远作信息稀，司征司警马騑騑。十三湾头客楼上，把手惊见长须挥。买酒沽鱼各欢喜，玉堂况有余公子。春中相别秋更见，红烛金屏照新□。□之宅前双燕飞，我留吴中犹未归。江村旧识有父老，口说将军政不遗。往有豪客住村舍，白日把弓骑大马。酗酒叫嘷邻社怕，将军捉之不劳把。弓兵积年强肆欺，索民秋谷夏麦丝。旧官胁持新不知，将军举籍箠黜之。将军所莅大江浒，昼犬不吠夜开户。将军所巡乱山深，鸡自伏雏彘自□。小镇有官官无庐，署床著庙当香炉。将军来兹一长吁，曰众汝来营其初。府有□涂乐乞地，将军出俸众诺暨。作门作庑作厅事，厅事居官庑居吏。逻宿囚拘皆有置，黝垩丹□无不致。□架弓檠钲鼓备，昔重以难今易易。报政到府即我居，举用叩之皆喟如。咍然起为揽其须，君能如此良起予。尚书门下如列株，自今视之栎与樗。若君之材不负余，四年始代且上趋。治县佐州府路俱，手将赤牒来中书。愿君努力为良图，慎厥终始当不渝。肴果在豆酒在壶，酌君酌我日欲晡。浦口好风吹舳舻，去去勿复久踟蹰。亦复勿论异日马行与笠车，我固安之命则殊。
送李光大之海北宪司书吏
作者：丁复
朝代：元

我闻之徽之黄山秀之聚，三十六峰比如敔。支而散去不可数，周环纡馀蛟凤舞。瘠之为石天所斧，真宰重惜保其故。仙者不得开洞府，李君乃生貌清古。殷彝周鼎冰雪贮，而有锦绣之肺腑。丈夫用世当不负，他年抱策上京去。蓬莱宫深隔烟雾，弱水三万不可度。祭酒先生才见取，慷慨登楼念乡土。奉檄南归大江浒，古木阴阴覆韦布。御史殷勤再三顾，叩之使言见平素。小却黄堂掌书簿，溷溷泥涂塞中路，白璧自持终不污。前年妖蟆月更吐，天下秋风吹桂树。炳豹文章堕群瞽，八月钱唐潮亦怒。竟无愠色向人前，但道命邪多谬误。行台二十四松厅，众更奇之交爱护。百鸟啾啾徒下处，一鹗空中肆高举。宪司十道虞有罟，纪纲庶政祛残蠹。三在炎荒鼎而柱，五羊八桂穷险阻。棋分南北海为部，民黎杂居性豺虎。俗嗜相残裸负弩，滨水而采名蜑户。一从孟尝去合浦，珠不更还远无贾。台官择人如善估，以君政似王夷甫。长干置家坐空窭，遣佐绣衣苏病苦。君今此行人共许，还珠奚翅瞻三语。夷齐有心当弗沮，君其勖诸报明主。道命之行泽施溥，万钟之赐安厥予。
送李御史
作者：丁复
朝代：元

南台铁冠旧，西府绣衣新。吏部冰霜晓，皇家雨露春。三苗蛮作俗，八桂岭为邻。虞帝犹遗庙，殷勤荐渚蘋。
送李景初试吏淮阳便养
作者：丁复
朝代：元

读书初试吏，捧檄且娱亲。当代推经济，何人独隐沦。河兼淮海远，雪满渚城春。里舍多凋瘵，周旋及抚循。
送杨友直赴刑部主事
作者：丁复
朝代：元

少昊烦司幕，先生自此升。九重趋玉陛，一骑发金陵。边静龙堆月，河清马颊冰。徒惭太平日，江海老无能。
送杨文举赴江浙省宣使
作者：丁复
朝代：元

元年春及王正月，半夜天回使者星。五凤文章能并世，伯鱼诗礼久趋庭。云边宫阙时时到，马上河山处处经。政德犹如太史令，玉堂郁郁旧毡青。
送杨文质侍父之西台
作者：丁复
朝代：元

御史乘骢西入关，郎君晓服拥斓斑。东风柳色寒犹浅，南国桃花春未殷。后骑送官过白下，前驱卫士负黄间。州城獬廌峨冠度，里社鸡豚衣绣还。问膳早朝河畔驿，举鞭遥识陕中山。道涂来往增加额，父老邀迎各解颜。渭水东流连二汉，蜀都南去带诸蛮。秦中兵馑仍凋瘵，剑外人风更阻艰。勤读古书探要眇，与论时政及馀閒。他年先后听周鲁，迭拜螭头最上班。
送桧上人游浙
作者：丁复
朝代：元

桧公作别双桧下，竺士去游三竺间。东州西州夜歌发，南山北山春意閒。五湖月色客荡楫，九里松声人掩关。还向峰头望天姥，云中古佛各开颜。
送清凉寺友上人归永嘉
作者：丁复
朝代：元

江心旧作野客宿，石头今逢开士归。半夜落潮随棹发，十年残梦逐云飞。相看接手话乡里，独老忍泪沾裳衣。新春亦有还家愿，会过石室推烟扉。
送渭清远上人谒虞学士求墓志
作者：丁复
朝代：元

白玉似人蒲室老，黄金如价草堂文。笔濡华盖山前月，光动石头城上云。九重阊阖向来人，五色芙蓉已后身。一代文章来绝世，千年道德在坚珉。水鸟群随南上篷，江豚自拜北来风。二姑直作片时过，五老秪如前日同。平生太史未相亲，秪托新诗附远人。自是星虚接牛斗，谁教天汉隔参辰。山中气候冬春近，江上帆樯早晚回。曾草词章扶日驭，肯将文字说天台。
送渭清远上人谒虞学士求墓志·其一
作者：丁复
朝代：元

白玉似人蒲室老，黄金如价草堂文。笔濡华盖山前月，光动石头城上云。
送渭清远上人谒虞学士求墓志·其三
作者：丁复
朝代：元

水鸟群随南上篷，江豚自拜北来风。二姑直作片时过，五老秪如前日同。
送渭清远上人谒虞学士求墓志·其二
作者：丁复
朝代：元

九重阊阖向来人，五色芙蓉已后身。一代文章来绝世，千年道德在坚珉。
送渭清远上人谒虞学士求墓志·其五
作者：丁复
朝代：元

山中气候冬春近，江上帆樯早晚回。曾草词章扶日驭，肯将文字说天台。
送渭清远上人谒虞学士求墓志·其四
作者：丁复
朝代：元

平生太史未相亲，秪托新诗附远人。自是星虚接牛斗，谁教天汉隔参辰。
送王云翼之西台
作者：丁复
朝代：元

方柏萧森独马嘶，故园迢递早莺啼。九重湛露天方北，一个文星夜向西。绣斧任贤交荐鹗，衣裳候寝问鸣鸡。鲤鱼自出舍旁井，凤鸟已衔门上泥。
送王伯庸赴石埭校官
作者：丁复
朝代：元

先生官已冷，县僻冷于官。坐席岚归润，琴坛月过寒。奇峰花作朵，幽濑玉为湍。所喜无迎送，高吟寄碧澜。
送王御史赴浙省都事
作者：丁复
朝代：元

白简留乌府，红莲映紫薇。新春回柳色，旧日避霜威。海分诸州列，江区万室依。砚冰题晓署，辛苦解年饥。
送王治书赴刑部尚书
作者：丁复
朝代：元

秋官高向霜台选，驿使远从天府催。周爵班行连九棘，晋公勋业在三槐。晓凝曳履星光动，春逐持囊日影回。自是咎繇先德让，四郊时报凤凰来。
送由上人游金华兼简信上人
作者：丁复
朝代：元

金华东日挂清晓，玉树西风吹晚秋。皇郎羊化青山石，帝子龙飞白下州。二阮同居蕃佛寺，双溪独坐野人舟。茶馀傥问西园桧，翠色依然映白头。
送盖御史
作者：丁复
朝代：元

士取登科贵，官推御史贤。已闻南纪正，仍重北台迁。霜劲孤鹰起，天高万象悬。遥知夜前席，清问及遐偏。
送秦元之赴太禧同佥
作者：丁复
朝代：元

君家好兄弟，圣主自知之。周爵推秦仲，虞官举伯夷。万方天浩荡，五采凤威蕤。宣室虚前席，苍生属论思。
送笪县尹之官苍梧
作者：丁复
朝代：元

苍梧之山古九疑，苍梧之郡汉置之。剑藏尉佗火山是，鱼如武昌丙穴宜。武昌江边赵佗石，石出江波三四尺。隔江即有禹王祠，老柏旧栽皮尽赤。人言王气□此分，正北一枝团碧云。向来南枝亦苍翠，物随世□竟憔悴。树木犹知历数然，万方一轨趋争先。中原出载驼马杂，重译来贡犀象连。奇珍怪见动人意，往往官人外存义。或者因之并亦无，髓凿筋剜剔膏胔。□官上吏皆可诃，苍梧县尹当如何。前人生猺寇海北，杀人不异鸡与鹅。苍梧有民民上古，十洞连邻姓槃瓠。令尹先惠十洞人，教重弦歌令威武。儿知读书父识官，县尹有歌民乐安。笙歌教乐虞皇庙，犹似音声京洛好。阿侯莫作北鄙音，霜气不来云色□。
送笪子敬之苍梧县尹
作者：丁复
朝代：元

重瞳天子巡游地，黑发郎官出宰时。鱼美也能如鄂渚，鹏抟犹是息天池。虞阶干羽三苗国，京洛笙箫二女祠。满县东风花处处，板舆双奉但娱娭。
送答彦修御史调西台
作者：丁复
朝代：元

泰华云开仙掌明，关门树冷早霜清。九天丹凤衔书下，六月青骢拥辔行。南国江山吟总遍，西周人士喜争迎。鹰鹯雕鹗高风外，麟趾驺虞美化成。
送索都事调浙东佥宪
作者：丁复
朝代：元

老客浙东民，喜闻浙东使。浙东山海区，七郡疏星置。石田垦硗确，积叠登栈庋。编屋困贫瘠，颇复崇礼义。然松夜读书，卖薪给朝馈。妇女供蚕绩，租税庶用备。衣裳太粗疏，颜色甚憔悴。淡食鬻溪泉，匏卜足滋味。儿童知畏官，长老怕逢吏。养儿充门户，生女早捐弃。辛苦力田农，不必了生事。县令无鲁恭，郡守非龚遂。犁锄遭贱辱，刀笔致赢利。况从官卖盐，十室九空匮。彊黠骋哗嚚，寡弱甘殽胾。噬啮罄遗骼，椎剥方纵恣。每年八九月，傒我使者至。望望焦釜沃，往往烈火炽。伏地靡号诉，仰天但悲喟。明公禀至仁，夙负经济志。渊源邹鲁学，肺腑唐虞治。彤庭二三策，至言答天意。琼林预高宴，玉堂资小试。股肱将迩延，耳目先远暨。往年冠尧豸，江山发新丽。冰霜含春阳，妪煦畜凌厉。渐阶绣斧持，仍专纪纲地。果然新诏下，趣整东南骑。白发海濆生，喜语连梦寐。亦知吾父兄，迤及弟子类。遂痊疮痍肤，顿伸湮郁气。排阍出幽闭，却枕起痿痹。欢声召太和，福物下祥瑞。英才不徒生，生则必名世。由来文儒用，岂但黼黻谓。匪幸一道私，四海悉渐被。微羽慕灵凤，蹇足羡良骥。栖身市巷陋，揣分天壤异。虽后门屏谒，自识廊庙器。新诗猥垂录，知己每怀愧。芜辞莫殚陈，包荒尚无薙。
送美上人归临川
作者：丁复
朝代：元

白云不生华盖峰，青天净倚碧芙蓉。上船不计日多少，到寺更行山几重。木客试人骑出虎，渊灵求法脱为龙。莫贪石室跏趺稳，遍长松门薜荔封。
送翟彦敬升中台察院书吏
作者：丁复
朝代：元

名彦登乌府，清门可雀罗。辟书催北上，行李及南讹。天阔凉云积，江明暑雨过。东门群掾集，更起续离歌。
送蒙古学正朱伯新
作者：丁复
朝代：元

国朝右字学，海字同书文。涣涣播纶綍，皇皇树典坟。玉堂列高署，金闺集名群。炳蔚出豹雾，杂沓从龙云。骎骎隮上爵，班班著奇勋。朱君海邦彦，贰教秦淮濆。讹刊尽矩矱，译辨剧毫分。民务每□□，使轺亦屡勤。将命在不辱，治丝贵无棼。驰驱易险远，剸割轻纷纭。寘之州郡间，讵能案牍殷。况近风纪崇，兼有霜雪闻。长兄已腾誉，次公亦扬芬。雁行在霄汉，鹤发感榆枌。倚门念切切，谒府语云云。戍瓜已过期，行李不待曛。为友谅兹久，饮醇方自醺。执手遽将别，中心第如焚。醑我金陵酒，采彼青渚芹。彼芹既芳洁，我酒复氤氲。与子共斟酌，用尔达慇勤。予生同里闬，独学愧河汾。少小强解事，动辄期致君。道源穷夕汲，艺圃肆朝耘。应将延郭隗，不愿学终军。累累一韦布，溷溷众膻军。区区阻墀闼，汨汨走埃氛。御史才见举，相臣势方薰。不视禁内草，空愧箧中芸。况复正端委，奄忽就锯釿。玄紞须在冠，黄缣不为裙。翩然转云梦，谢彼雨雪雰。萍浮乃楚实，桃夭遂周蕡。潦倒岁兹履，垢秽日自帉。秋蒲感衰质，冻梨悲积纹。战兢怀俯仰，黾勉践穹垠。乡评抱素誉，尘拜望朱幩。不知饰簠簋，方期聘玄纁。哀号疲鸿雁，噆食毒虻蚊。肤及且竟髓，宵念每达昕。永愿来麟凤，长当友糜麇。
送谷经历之淮西宪幕
作者：丁复
朝代：元

淝水绿逶迤，淝山青陆离。江天清共远，沙鸟白相宜。百鍊精金在，孤忠圣主知。幕莲非久地，台柏有高枝。
送贾西伯
作者：丁复
朝代：元

西风苜蓿花，南客又移家。此道宁无用，吾生未有涯。峰青宜雾日，潮白逆江沙。犹忆南楼夜，吹箫度岁华。
送赵有章教谕满还郎步
作者：丁复
朝代：元

昔在秋浦还，我行凌浩渺。寻君郎川宅，相逢武林道。君颜日方滋，我发初未皓。及兹凌阳见，颜发非昔好。故心无浅交，论诗有深造。良意正云云，远别何草草。长恐重见日，复此同衰老。相知在久要，各用豁中抱。中抱何以豁，志士怀其衷。文兴谅斯际，道在讵无庸。雍雍麟虞化，泱泱邹鲁风。菁莪歌乐育，芹采有遗功。持兹从所际，谁谓行未通。我生胡不遇，亦云适其逢。颜稷千载人，趋异心乃同。勖哉戒修德，庶言玉尔躬。
送郭筦勾之西台
作者：丁复
朝代：元

南州待著骑骢马，西土今须听凤凰。风妥浪花清度月，秋先关树早惊霜。汾阳宅畔槐应老，泰华峰头藕正香。愿得尽分冰雪片，沈疴天下总令尝。
送铦仲刚之吴中兼柬柯敬仲博士
作者：丁复
朝代：元

奎章佥书博士丹丘生，七年不作官，归来东吴隐其名。东吴日夜大官过，姑苏古台高作层。百花洲春红锦城，二八女儿歌好声。皇皇四牡东南征，厌马坐船贪浪鸣。赢夫一日走百里，爱说此是苏州城。苏州城中乱如蚁，总管以下皆步迎，此时惟有博士闭门叫不应。白玉未破荆山瑛，卞和识之遭刖刑。颇闻有田作里正，五品朝士侪编氓。有田服役信不免，有官免役宜有程。陶潜作令不爱五斗米，种秫五十亩，当时官税如何徵。当门又种五杨柳，长条拂地如马缨。春来飞花散林坰，一点入水成青萍。青松黄菊更三径，把酒长醉不愿醒。试从柴桑栗里较远近，不知几十里到先生南山之上京。朝耕肆微勤，夕息憩紫荆。檐下一斗酒，或与邻父倾。九日无钱闷自写，循篱满摘黄金英。白衣送酒自远至，江州刺史有王弘。铦公日本异王府，青瑶琼宝光，不让星斗明。寅年在金陵，老复在远不得见，卯年临川来，虞公作文更令。子弟赋诗归送扶桑国，政如一日连十星。我闻之大道如日每圆满，小德或者随月生。亏盈天固以此视人世，吾人何以与世相与为变更。铦公尔来一日即索我诗三百首，尔不来祗复索我白发何千茎。
送陈子英县尹之崇仁
作者：丁复
朝代：元

江回彭蠡天与碧，路入临川山复苍。令尹先为武进县，弦歌况逢君子乡。黄禽双啼白日静，绿草自动春风香。巾车数问虞夫子，未惭元亮在柴桑。
送马彦翚进士赴江西省筦勾二首
作者：丁复
朝代：元

红杏春风天上园，看花走马乍承恩。紫薇晓日江南省，击水飞鹏早入垣。镜里断峰青兕伏，船头回浪白鲵奔。二孤洲畔多明月，恰过东溟苐一门。行分幕府凤凰池，窃拟瑶阶獬豸仪。在职况当无事日，读书应似未官时。客荒南国惭丹桂，老灌西园长绿葵。贤甚交承王博士，滕王阁上酒欢持。
送马彦翚进士赴江西省筦勾二首·其一
作者：丁复
朝代：元

红杏春风天上园，看花走马乍承恩。紫薇晓日江南省，击水飞鹏早入垣。镜里断峰青兕伏，船头回浪白鲵奔。二孤洲畔多明月，恰过东溟苐一门。
送马彦翚进士赴江西省筦勾二首·其二
作者：丁复
朝代：元

行分幕府凤凰池，窃拟瑶阶獬豸仪。在职况当无事日，读书应似未官时。客荒南国惭丹桂，老灌西园长绿葵。贤甚交承王博士，滕王阁上酒欢持。
送麟天岸归里
作者：丁复
朝代：元

河上先皇新作寺，山中游子独思家。孤藤得得千岩日，广袖翩翩五色霞。耐可题诗留槲叶，莫因采药见桃花。向来也怪诸尊宿，长遣神蛇护木瓜。
送黄学录归番阳
作者：丁复
朝代：元

有番之山，嵯峨而嵚崎，连峰结络如幡旗。或为□□夫容枝，或如长人善须眉，高冠大服佩委蛇。或如苍虬奋角鬐，下赴巨浪长云披。彭蠡绕其侧，波涛□□相荡击，溔淼而绵弥。断屿如落星，鞋脱处女儿。□□碧落影倒垂，深为宫府居冯夷，壮帆硬橹横绝之。行人裹粮备爨炊，片时竟月不可期。旁有城郭通湾埼，曾甍复栋相蔽亏。晨钟一声步骑追，何者不为利所移。山中美茹多紫芝，山中之人歌自怡。子弟秀发□前墀，朝供耕耘夜书诗。松檐四绕坐灵吹，青蛮□□笙声随。藤床坐听笑揽髭，先生之乐乐莫支。何□□马骄且驰，皇皇求贤心渴饥。斯人不起将何为，先生之德众所推。钱谷几何吾欲縻，强之使居不得□。为鲁委吏法圣尼，会计之当明铢锱。有司报政褒□□，薇垣下札泾县师。先生弗就奉母慈，萧萧风树惊苦悲。援琴恻恻制如斯，秦凿宛入江涟漪。番山北下□海湄，金陵学子袂成帷，先生来纠无颇欹。芹老秋□香满地，翔鸟古柏啼朝曦。二郎且复分，皋比先生□。□穟已垂地，实粒充前庭。西成本自力，庶受一已馨。□奉君子养，妻孥得馀零。奈何吏诟呼，晨夜扣门扃。□鸡饱秋啄，濯濯五色翎。讵辞烹鬻勤，尚惧笞箠刑。所幸县官贤，牛刀新发硎。承宣推惠化，不敢负明廷。昨日新酒熟，唤妇开大瓶。邻父相与要，欢言坐疏□。一酌誇好年，再酌颂高龄。齿壮渐亦老，情真那可□。大儿了婚娶，小儿任使令。卿士本惟月，庶人本惟星。不见游宦涂，万里劳辎軿。宁聚若居蚁，无散如流萤。嚣嚣莘野中，商聘不足荣。
送黄民尚入京
作者：丁复
朝代：元

自甘白发投南老，相送黄郎赋北游。十月肃霜清广道，五云佳日照高楼。儒生合在贤能举，宰相方深吐握求。明日风帆如疾马，有时烟渚惜眠鸥。
逢僧话旧
作者：丁复
朝代：元

朱雀桥头白下门，旧游回首几人存。令威不返辽东鹤，圆泽难招石上魂。金刹火馀灰未冷，锦囊诗在墨犹温。东来邂逅逢僧话，老泪临风堕酒尊。
郭生生子
作者：丁复
朝代：元

歌爱誇头玉，怜应过掌珠。河东真小凤，冀北定名驹。英物须啼看，先生要醉扶。老夫无重大，折简便堪呼。
酒间赠贾西白
作者：丁复
朝代：元

思入东风白雨边，暮云春树两茫然。不因绛灌轻新进，未必长沙识少年。
醉歌赠云心子陆华之
作者：丁复
朝代：元

云心子，陆农师之子孙，老来卖卜钱唐门。搜玄抉微擘混沦，进退五纬扶两轮。皞父及芒儿，束手就律吕，不敢差毫分。前身定是张博望，老树倒骑上昆仑。投杼机上女，饮牛河畔人，与之细说天地根。却来人世三千岁，君平朽骨呼不闻。功名富贵无足云，祇谈祸福开盲昏，得钱沽酒和天吞。赤城有狂客，十年江海看浪翻。归来黄尘中，拭目惊见君。抵掌一长笑，各拂头上巾。别时绿发滴可染，祇今雪茧缫吴盆。少者忽已老，老者不复存，政须日日醉倒湖边尊。尊已倒，还再沽。不愁黄金尽，但恐清旦无。举手招羲和，低头唤天吴。劝尔勿东逝，止尔毋西徂。西徂不可止，东逝无穷已。嘱付酒家儿，明当复来此。
金陵奉饯赵公子理问侍平章鲁公入蜀归秦次韵龙翔大中二十韵
作者：丁复
朝代：元

平章向三峡，公子奉双亲。祖帐联裾盛，官船发棹新。屋墩谁较谢，宫井自馀陈。剑阁当西极，刀州远北辰。鲁公加上爵，赵氏荐名臣。死节褒贤嗣，生荣溢老身。朝廷怀蹇蹇，韦布佩谆谆。及□□违后，其□接见频。渚风开鹢尾，江日涌龙鳞。夹岸观如堵，中流望若神。埋金陵树远，濯锦水花匀。前纛仍踰陇，先坟宛在秦。布帆知到日，绣斧拜新春。亦有罗貔虎，无非聚凤麟。川将天作限，山入海为滨。从骑遥思栈，安车缓度轮。晨调珍翠釜，夕侍妥文茵。雏弄娱依坐，鸡鸣服伺邻。所期长寿考，莫或后嘉宾。傥有星回使，唯应日问人。
金陵送人还武昌
作者：丁复
朝代：元

相送白鹭洲，因思黄鹤楼。遥观禹王迹，重起祢生愁。西上不可得，东关曾独留。江吞赵佗石，岁月但空流。
钱德谦父母同八十
作者：丁复
朝代：元

昆崙度索两名仙，已熟蟠桃几岁年。人世总誇同八十，渠家秪道数三千。锦机紫雾天孙织，玉臼玄霜月姊传。恰是持将称寿日，秋风桂子集琼筵。
陈先生挽辞
作者：丁复
朝代：元

西子湖边眼独青，西州城下泪双零。先生致仕能强健，太尉诸孙尚典刑。江海未归曾暮景，东南长望且晨星。真从处士徵霄霣，久对郎君把墓铭。
雁门送杨仲弘侄士耕归龙泉
作者：丁复
朝代：元

伯也未入玉堂日，我亦忝荐金闺名。三千里外嗟沦落，二十年馀异死生。犹子初从雁门见，故乡能作龙泉行。肠断东门别小阮，索诗相送若为情。
题刘尧甫观瀑图
作者：丁复
朝代：元

刘侯校书天禄罢，向人辄作山水画。长峦老树翠□欹，转瀑崩崖练花泻。玄冠白袍问子谁，濠梁漆园遐世者。京都尘起碧于云，炎州瘴来疾如射。挥毫定亿龙河上，挟帆久眤匡庐下。
题刘尧辅观瀑图
作者：丁复
朝代：元

刘侯校书天禄阁，向人辄作山水画。长峦老树翠盖攲，转瀑崩厓练花泻。玄冠白袍问子谁，濠梁漆园避世者。京师尘起碧于云，炎洲瘴来疾如射。挥毫定忆龙河上，挟帆久睨匡庐下。
题危太朴云林图
作者：丁复
朝代：元

天台万八千丈，云林三十六峰。几载山中独忆，今朝江上相逢。
题叠山卷
作者：丁复
朝代：元

江山老骨归元亮，今古何心两伯夷。半夜寒增霜院酒，一编孤愤雪楼辞。
题句容赵氏松涧堂
作者：丁复
朝代：元

爱客赵公子，春登松涧堂。展席翳长荫，临流进馀觞。阳漪动五色，天声散幽篁。无谓山笛咏，此乐殊未央。
题周济川墨竹
作者：丁复
朝代：元

东窗亦既白，疏竹淡摇影。新梢未成实，夜高饥凤醒。
题唐马图
作者：丁复
朝代：元

凤膺龙脊渥洼姿，正是奚官得意时。野老步行身自稳，诏书新下不教骑。
题墨兰
作者：丁复
朝代：元

凤凰可罗，麒麟可羁。我纫我佩，我心伤悲。
题壁上山水
作者：丁复
朝代：元

老年归思不堪行，苦忆江城万里程。须写绿醅三百盏，恐添白发数千茎。
题子昂竹石图为赵叔敬作
作者：丁复
朝代：元

大雅堂前第一峰，廉纤小雨养新浓。前年醉把湖州酒，坐对萧萧日下舂。
题宣和画卷
作者：丁复
朝代：元

澹意芙蓉外，閒情翡翠边。波翻太液水，分送向南船。
题小儿高马图
作者：丁复
朝代：元

绿衫良家子，文鳞宛国驹。神宇擢秀彩，骏骨蓄英腴。妙龄从兹启，遐陟迩云初。迅发逞穷邈，若视无寰区。婴之尺鞅御，加以寸箠驱。百年虽瞬息，万里亦须臾。朝晞若木津，夕秣昆崙虚。往驾谅可追，至者吾其徒。勿云视华玩，市里周盘娱。时去壮齿谢，日暮我马瘏。终惭作图意，揽此徒永吁。
题山庄晚霁图为杨元清赋
作者：丁复
朝代：元

野居岂不好，况是晚晴初。草阁村村树，溪船个个渔。□松应宿鸟，行李尚骑驴。老托西园灌，乡愁赖酒除。
题山水为刘子益赋
作者：丁复
朝代：元

古寺烟云置碧岩，独僧随径入松杉。故乡忽动金陵客，便欲海门归挂帆。
题息斋竹为袁仲芳赋
作者：丁复
朝代：元

息斋老仙不可呼，封君千户渭川都。绿云旌纛翡翠跗，眼中万个森相扶。澄波悬影倒玉壶，飞烟澹拂□如无。当时可人商德符，仁皇邸西作浮图。不喜神骏游八极，复爱胜绝罗寰区。素壁不得画神鬼，亦不得用金朱涂。但令水墨写河岳，苍松赤桧盘根株。此君政尔在所娱，臣衎笔妙生须臾。往往袖手立商侧，口虽不语心胡卢。商也蓄机致李劬，积叠壑谷空其馀。一朝清风吹鹤车，电绕左右龙徐趋。指点谓此何所须，古来丰镐王者居。渭水东来是为墟，群流如辋土膏腴。地产宜竹连沮洳，衎应补之臣弗如。一时京都传盛事，走方年少宗为迂。空尘成云下步驱，明明柯干照鬓须。绿色不愧竹与俱，老客江南搔雪颅。见此祇复增长吁，何当唤起二大夫。
题息斋竹为袁弘甫赋
作者：丁复
朝代：元

凤凰西去不可还，一竿清意自萧閒。袁郎门外三尺雪，却为晴光昼启关。
题方壶子天台图送曹士安省亲还上清
作者：丁复
朝代：元

仙人飙车竟独往，我家天台不得还。六十江上老为客，半夜梦中无数山。云飞舍下两白发，桃熟溪头双绿鬟。更烦尔祖方壶子，写我与君刘阮间。
题春山晓行
作者：丁复
朝代：元

短棹冲烟钓碧沙，疏钟开曙散群鸦。早年曾是匡庐道，下马春厓问酒家。